САВЕЗ ДЕСНОГ СЕКТОРА И БЕЛЕ АЛ КАИДЕ ИЛИ ХОЋЕ ЛИ СЕ УКРАЈИНА ШИРИТИ НА БАЛКАН? (2) - Нови Стандард\nSAVEZ DESNOG SEKTORA I BELE AL KAIDE ILI HOĆE LI SE UKRAJINA ŠIRITI NA BALKAN? (2)\nANA FILIMONOVA Koga priprema NATO u kosovskim bazama, znaće se po njihovom radu na...\nKoga priprema NATO u kosovskim bazama, znaće se po njihovom radu na novim građanskim ratovima, koje će otvarati Zapad\nJugoslavija je bila uništena usled kompleksnog delovanja spoljašnjeg faktora: sa unutrašnjeg političkog apspekta, putem kultivisanja nacionalističkih prozapadnih snaga, koje su bez mnogo razmišljanja započele krvavi građanski rat. Sa spoljnjeg aspekta preduzet je sistem mera, od sankcija do oružane agresije, sa ciljem slabljenja srpskog nacionalnog korpusa i njegovog svođenja na protektorat sa visokim stepenom zavisnosti. Rezultati “posleratnog regulisanja” očigledno pokazuju da su lokalni ratovi na jugu Balkana bili usmereni isključivo protiv srpskog faktora. Trenutno se odvija iz vizure Zapada “nedovršeni posao” u Republici Srpskoj i Republici Srbiji putem otvaranja fronta “uličnih revolucija” (RS BiH) i moćnog ekonomskog i političkog pritiska (Srbija) sa ciljem bespogovornog potčinjavanja volji nadnacionalnih centara moći. Druge zemlje postjugoslovenskog prostranstva su članovi (ili su kandidati za članstvo u NATO) i na međunarodnoj pozornici iskazuju otvorenu antirusku poziciju.\nPored dobrovoljno-prinudnog privođenja u NATO blok, jug Balkana se pretvara i u poligon kultivisanja vehabijskog diverzantsko-terorističkog podzemlja. Njegove ćelije koje su po završetku lokalnih ratova sa kraja 20. veka imale sporadičan karakter, početkom 21. veka dobijaju sistemski izražen karakter. Formiranje mreže ekstremističkih islamista odigrava se forsiranim tempom i pred grupacije Alahovih vojnika postavljena je konkretna primena borbenih zadataka.\nU redovima protivnika Bašara Asada sa prostora Balkana najveći broj regrutovan je sa teritorije Federacije Bosne i Hercegovine. Krajem decembra 2013. godine zvanično je potvrđeno učešće u borbama u Siriji 800 džihadlija iz Bosne i Hercegovine. Glavni pripremni centri nalaze se u Sarajevu, Zenici i teško prohodnim planinskim rejonima. Prebacivanje na Bliski Istok i druge pravce ostvaruje se preko Turske, i “u tome se ogleda glavna teškoća pošto je nemoguće saznati da li je neko otputovao u Tursku da bi ratovao na Bliskom Istoku ili je otputovao na godišinji odmor”. \nVEHABIJE U SRPSKIM KUĆAMA\nVehabijska gnezda u BiH rastu poput kvasca. U leto 2012. godine pojavila se nova vehabijska komuna u selu Gornja Dubnica (okolina Kalesije). Sredstva za formiranje baze obezbedio je Visoki saudijski komitet sa centrom u Beču. Radi po sledećoj shemi: lokalni vehabijski aktivisti dolaze na mesto gde za gotovinu kupuju srpske kuće. Poznate su činjenice kada su čitava srpska sela kupljena za sumu od 30 hiljada evra. Zatim se formira lokalna vehabijska infrastruktura, međutim, sa razgranatim međunarodnim vezama koje obuhvataju i zemlje poput Iraka, Jemena, Somalije, Ujedinjenih Arapskih Emirata, Saudijske Arabije. Evropski kanali i centri veze nalaze se u Švajcarskoj, Nemačkoj, Austriji, na Balkanu – u Makedoniji, na Kosovu i Metohiji (Srbija) i u Raškoj oblasti (Srbija – takozvani Sandžak).\nI više se niko ne seća da je selo Gornja Dubnica pre rata bilo srpsko, niko se ne pita zašto su ga Srbi napustili, ko je tamo proveo etničko čišćenje tako da čak ni posle skoro 20 godina od završetka rata Srbi ne pomišljaju o povratku u ta mesta. Da podsetimo da je građanski rat promenio etničku strukturu teritorije: u Federaciji BiH nedostaje pola miliona Srba koji su u njoj živeli, u ovom trenutku u Sarajevu živi svega pet odsto nemuslimanskog stanovništva. No niko se ne sprema da spava na lovorikama, događa se dalja kupovina srpskih zemalja i nekretnina. To se obavlja uglavnom preko predstavnika bogatih šeika iz Kuvajta, Ujedinjenih Arapskih Emirata, koji ekonomski istiskuju ostatke srpskog stanovništva prema Ilidži u Istočno Sarajevo. Vraćajući se Gornjoj Dubnici, da primetimo da je sada, pored Gornjeg Maoča (okolina Brčkog), ovo srpsko selo postalo baza ekstremista u kojoj se sprovodi kompleksna diverzantsko-teroristička obuka.  Balkanskim džihadistima koji su prošli istinsko vatreno krštenje u Siriji u suštini je predviđena osnovna funkcija u drugim mestima, nisu slučajno njima zbog potpuno slovenske spoljašnjosti dali naziv “Bela Al-Kaida”. Što se tiče FBiH, sprovodi se usmereni rad na formiranju mreže zatvorenih šerijatskih mini-država. \nVehabijske mreže iz FBiH šire se prema srpskim teritorijama – Republici Srpskoj i Republici Srbiji. Pogranični rejoni, sela na granici FBiH sa Republikom Srpskom postaju objekti pažljivog razmatranja od strane arapskog kapitala i ekstremističkih islamista. Ovde je u proteklih pet godina takođe dolazilo do kupovine srpske zemlje i nekretnina. Primeri – sela Bočina (okolina Maglaja), Vitovlja (na Vlašiću), Manjača (kod Teslića), ranije su bila naseljena Srbima, a sada su pretvorena u komune vehabija.  Uporište vehabijskog pokreta u Republici Srpskoj postaje selo Sase (opština Srebrenica), koje se nalazi na granici sa Srbijom. Ovde je u blizini pravoslavnog manastira kupljeno 20 kuća i stvorena vehabijska baza. MUP Republike Srpske fiksirao je žarišta vehabijskog pokreta u 14 opština u Republici Srpskoj. \nCRNA GORA I KOSMET\nNekoliko stotina ekstremnih islamista registrovano je i u Crnoj Gori. Oni su podeljeni u nekoliko grupa, od kojih su najkrupniji Tejfirovci i Nusretovci. Njihova delatnost usmerena je na slanje nevelikog broja ratnika u Siriju, ali uglavnom su vehabije iz Crne Gore u ovom trenutku okrenute na propagandu među muslimanskim stanovništvom, na formiranje lokalne mreže i razvoja veza sa arapskim zemljama. U Crnoj Gori još nije primećeno stvaranje logora za borbenu obuku, međutim, intenziviraju se događaji u okviru “Islamskih konsultacija”, u toku kojih dolazi do razmena informacija i ideološkog materijala.  Stupanjem u NATO Crna Gora treba da prođe etapu sistematskog formiranja ekstremističkog islamističkog pokreta sa njegovim pretvaranjem u faktor političke sile u zemlji.\nNa Kosmetu je, posle likvidacije svih bezbednosnih struktura i svih organa državne vlasti Republike Srbije (usled potpisivanja Briselskog sporazuma), razvoj islamskog ekstremizma otrgnut iz bilo kakve kontrole Republike Srbije. Koga i kako pripremaju NATO instruktori u kosovskim bazama, kada i kuda će se prebacivati pripremljeni psi rata, moći će se saznati tek iz njihovog neposrednog rada na novim frontovima građanskih ratova, koje će otvarati zapadni faktor. Njihova sistemska ofanziva odvija se prema Republici Srbiji. Zašto: istorijski se Albanci najneprijateljskije odnose prema Rusiji. Tamo gde je ukorenjen albanski faktor uz zajedničke interese i tesnu uzajamnu povezanost NATO i ekstremističkih islamskih pokreta nemoguć je povratak Rusije. Ta činjenica dobro je poznata zapadnim geostratezima i radi se na stvaranju jedinstvene islamske zone, koja povezuje Bosnu i Kosovo, na čijem prostoru će biti besmisleno govoriti o prisustvu Rusije. Pored toga, zona pobedničkog šerijata će postati izvoznik džihad-ratnika ne samo na prostor Ukrajine nego i Rusije.\nSvesno ciljane mere na stvaranju jedinstvenog balkanskog sistema islamskog terorističkog podzemlja u bivšoj Jugoslaviji, bile su preduzete na samom početku građanskih ratova. Tako je Ekrem Avdija (na slici), islamski teolog iz Kosovske Mitrovice u junu 1992. godine prošao dvonedeljnu pripremu u Avganistanu (baza Host, komandir – poznati saudijski terorista Abu Ugba). Potom je Avdija postao komandant mudžahedinske jedinice El mudžahedin u Zenici, neprekidno održavajući vezu sa albanskim borbenim jedinicama na Kosovu. U proleće 1998. godine Avdija na Kosovu i Metohiji u selu Donje Prekaze (opština Srbica) formira kamp za obuku mudžahedina Abu Bekir Sedik, koji je postala centar okupljanja i obuke islamskih terorista sa Bliskog Istoka. Potom su, na osnovu provedene obuke u tom logoru, bile formirane dve borbene jedinice: Drenički odred, koji je delovao na teritoriji Drenice, čiji je komandant bio sam Ekrem Avdija, i Smonički odred, koji je delovao u pograničnom delu sa Albanijom i predvodio ga je Daut Isljami (Abdula) iz Đakovice. Te dve jedinice su tokom 1998-1999. godine počinile najgnusnije zločine protiv srpskih bezbednosnih snaga i nealbanskog stanovništva na Kosmetu. Komandir dreničke grupe održavao je stalni kontakt sa Hašimom Tačijem (danas “premijer Republike Kosovo”). Komandir Smoničke grupe održavao je kontakt sa Naimom Maljokuom (danas član predsedništva “kosovskog parlamenta”). Po završetku rata jedinice mudžahedina su bile rasformirane, ali na čudesan način njihova kadrovska baza se preselila u BiH i Rašku oblast u Srbiji.\nČEKAJUĆI NOVI RAT\nPrema rečima penzionisanog srpskog generala Momira Stojanovića, oni su postali oslonac svih vidova organizovanog kriminala po liniji Sarajevo (BiH) – Novi Pazar (Srbija) – Kosovo i Metohija (Srbija) – Makedonija – Turska.  U Novom Pazaru (Srbija) 9. marta su uhapšena dvojica navijača, pripadnika vehabijskoh pokreta koji su optuženi zbog vrbovanja ratnika za front u Siriji. Kako ističu srpski mediji, obojica pripadaju organizaciji Furkan, koja je povezana sa vehabijskom kolonijom Gornja Maoča (BiH). U principu, od početka intervencije u Siriji primetna je oštra aktivizacija vehabija u Srbiji (Raška oblast), koji su pristupili otvorenom vrbovanju Alahovih vojnika za jedinice Al-Kaide, koji ratuju protiv zakonitog predsednika Bašara Asada. \nTako su po okončanju građanskog rata na prostorima bivše Jugoslavije formirane države koje se uvlače u NATO, a takođe postaju i objekti u koje se uvode ekstremističke terorističke grupacije sa perspektivama njihovog korišćenja ne samo u drugim zemljama nego i pretvaranja u nesumnjiv geopolitički faktor. Kriminalni zločinac Dmitrij Jaroš (na slici gore, u sredini) pozvao je da se ukinu antimajdanski protesti u jugoistočnim rejonima Ukrajine. Ukinuti proteste, pretpostavlja se, uz pomoć snaga najamničkih ratnika. Dakle, posle rata sa Srbima, rat se raspiruje protiv ukrajinskog i ruskog naroda. U tom ratu, po balkanskom obrascu, primenjivaće se najbrutalnija i najprljavija sredstva i provokacije. Postoji velika verovatnoća da će se među stranim najamnicima u Ukrajini naći i ratnici balkanskog vehabijskog podzemlja vični u kaznenim operacijama protiv civilnog stanovništva, ratnici bele Al-Kaide.


Zemunski "Silbo" kupio "Paraćinku"\nTrgovinska kompanija "Silbo" iz Zemuna postala je novi vlasnik fabrike konditorskih proizvoda "Paraćinka" iz Paraćina.Ova kompanija otkupila je 31,38 odsto akcija Akcijskog fonda, 25 odsto donedavnog većinskog vlasnika Edvarda Nikolsona i akcije malih akcionara, ukupno 80 odsto kapitala, potvrdio je danas Tanjugu predsednik fabričkog sindikata Slavoljub Najdanović.\nOn je objasnio da su se, posle ukrupnjavanja kapitala u jednu celinu, stekli uslovi da "Silbo" otkupi i 13,45 odsto društvenog kapitala.\n"Dolazak novog vlasnika je spas za Paraćinku jer bi sama teško mogla da opstane. Kada Silbo stekne svojinu na 100 odsto njenog kapitala, a to će verujem biti uskoro, on dobija pravo i na akcije od 33,5 odsto koje Paraćinka ima u Čokolendu", izjavio je Najdanović.\nIstičući da veruje da će vlasnik kupiti i tu fabriku, on je ocenio da bi to bio "pun pogodak za objedinjavanje nekadašnje proizvodnje".\nNajdanović je dodao da se očekuje da će novi vlasnik ponuditi i neki socijalni program za 100 radnika koji su višak u fabrici, da će povezati radni staž za zaposlene za nešto više od dve godine i isplatiti tri zaostale plate.\nOn je podsetio da se slatkiši "Paraćinke" traže na tržištu Srbije, ali i zapadnog Balkana i naveo da je kupovina novih mašina uslov da se povećaju proizvodnja i plasman robe.\nKompanija "Silbo", koja je registrovana za poslove unutrašnje i spoljne trgovine, zabeležila je lani poslovni prihod od 2,6 milijardi dinara, dok je neto dobit iznosila nepunih 72 miliona dinara, objavila je Sinteza invest grup.\n"Silbo" je investicionoj javnosti postao poznat u martu, kada je nemačkoj kompaniji "Megle" (Meggle) prodao kragujevačku mlekaru "Mladost", ali vrednost transakcije nije obelodanjena.


Udruženje novinara Srbije (UNS) ukazuje poslanicima Narodne skupštine Republike Srbije da je prilikom biranja kandidata za člana Saveta Regulatornog tela za elektronske medije, kada su u pitanju novinarska i medijska udruženja kao predlagači, prekršen Zakon o elektronskim medijima. UNS traži da se glasanje odloži i konkurs poništi\nUNS ističe da se po Zakonu kao predlagač može naći isključivo novinarsko udruženje koje ima najmanje 500 članova, što predlagač Društvo novinara Vojvodine, čiji je kandidat ušao u skupštinsku proceduru, ne ispunjava.\nUNS je tražio po Zakonu o slobodnom pristupu informacijama od javnog značaja dokumentaciju koju je podnelo Društvo novinara Vojvodine koje ne ispunjava zakonske uslove i zatražilo od nadležnog Odbora za kulturu i informisanje Skupštine Srbije da obrazloži na koji način proverava zakonitost i ispunjenost uslova kada je u pitanju broj članova predlagača.\nUNS poziva poslanike da ovo pitanje otvore i tokom današnje skupštinske rasprave i da se ne izjašnjavaju o predlogu koji je došao na dnevni red kršenjem Zakona.\nUNS smatra da je zakonitost čitavog procesa dovedena u pitanje ovom neregularnošću i da je neophodno da se konkurs poništi i raspiše novi javni poziv za člana Saveta kojeg delegiraju udruženja novinara i izdavača elektronskih medija.\nREM Savet REM-a Skupština Srbije UNS\n← Dnevnik AD imenovao novog urednika lista Dnevnik, većinski vlasnik Dnevnik Vojvodina Presa osporava izbor\nTot: Radio Suboticu nisu prodali novinari →


Amerika i svet: Agresivna odbrana - KONTRAPUNKT - - Amerika i svet: Agresivna odbrana\nSubota, Februar 04, 2006 - 01:02 PM NT - 1041 Reads Iz drugih izvora\nOn je, reklo bi se, potvrdio rešenost da istraje na svom kursu sa više rasplamsanih, prigušenih i raspaljivih spoljnih frontova, uprkos nevoljama koje se odatle šire i na domaći teren.\nNajvažniji spoljnopolitički naglasak u preksinoćnom govoru šefa Bele kuće bilo je "njegovo upozorenje" da se SAD neće odreći "agresivne odbrane svojih interesa napolju", ističe se danas u uvodniku "Vašington posta". Ostavljajući čitaocima da po znanju i nahođenju konkretizuju značenje izraza "agresivna odbrana", list sugeriše da takva strategija dosad nije dala zvanično priželjkivane rezultate, dok je mestimično izazvala i neželjene efekte.\nBuš je, uz ostalo, istakao da Amerika sebi ne sme da dozvoli da se povuče u izolaciju i da će nastaviti da "širi demokratiju na Bliskom istoku", ali analitičari nalaze da tok događaja pokazuje putanju bumeranga. Pa "Post" tvrdi: "Ratne muke u Iraku i Avganistanu ojačale su ovde kako izolacionistička osećanja tako i uverenja da je uzaludna borba SAD da se protiv islamskog terorizma bore promocijom demokratije."\nU vidu se, izvesno, imaju rezultati anketa u kojima građani od rukovodstva traže da se mane spoljnih pohoda i više posveti rešavanju unutrašnjih pitanja, kao i da su izbori među Palestincima doneli pobedu Hamasu koji je ovde evidentiran kao "teroristička organizacija i organizacja muslimanskih fundamentalista". Ako nastavimo da na ovakav način širimo demokratiju uskoro ćemo imati islamsku "teokratiju od Maroka do granica Indije" - primećuju cinici, uz podsećanje da su fundamentalisti ojačali svoje pozicije u već "mulokratskom" Iranu, kao i u novom poretku Iraka i Palestinaca, pa i u Egiptu.\n"Put pobede" (na frontu) biće i put kojim će se naše trupe vratiti kući", poruka je Buša kojom je nastojao da smanji nezadovoljstvo građana rastućim ljudskim i materijalnim gubicima na bojištima. "Post" ukazuje, međutim, da iskušenja rastu tako da će se teško smanjivati broj američkih vojnika na velikim poprištima.\nIraku preti građanski rat i predstoje veliki radovi na obnovi razorene zemlje, pa je za stabilizaciju prilika neophodno i dalje jako strano oružano prisustvo, konstatuje se, uz napomenu da je slično i u Avganistanu.\nPodseća se, ujedno, da četiri godine po uvršćivanju Irana i Severne Koreje u "osovinu zla", Buš nije uspeo da smanji opasnosti koje je u njima video. Obe su danas izrasle u "glavnu nuklearnu pretnju", primoravajući Ameriku da prizna da ne može sama, pogotovu kad je prezauzeta na velikim frontovima, da rešava izazove koji dolaze iz takvih - "otpadničkih država".\nPovećanu kooperativnost u slučajevima Teherana i Pjongjanga, gde Vašington tesno sarađuje s drugim silama, ovdašnji analitičari takođe doživljavaju skeptično.\nOcenjuju je mahom kao "besplodnu, bar zasad", u svetu kojim se šire raznovrsne varijante "agresivne odbrane" sopstvenih interesa od interesa drugih.


Holanđani investiraju 30 miliona evra u "Sto posto" : Nadlanu.com\nHolanđani investiraju 30 miliona evra u "Sto posto"\nObjavljeno 3. sep 2013. / 14:57:27\nHolandska kompanija će u "Sto posto" investirati 30 miliona evra u naredne tri godine.\nSpecijalizovana kompanija u okviru Agrifirma, Nuscience, istovremeno je postala većinski vlasnik domaćeg proizvođača vitaminskih i mineralnih smeša za životinjsku ishranu, preduzeća "Novi miks", sa udelom od 51 odsto.\nUgovor o toj akviziciji, čija je vrednost poslovna tajna, potpisan je danas u prisustvu predsednika Srbije, Tomislava Nikolića, u Privrednoj komori Srbije.\nUgovor su potpisali predstavnici Agrifirm grupe i preduzeća Nuscience, Ton Loman i Patrik Kereman, sa većinskim vlasnikom firme "Sto posto", Zoranom Vukadinovićem.\nPredsednik Agrifirm grupe Loman objasnio je da je reč o kooperativi u kojoj je udruženo 18.000 holandskih poljoprivrednika, a čiji neto prihodi godišnje iznose oko 2,4 milijarde evra.\n"Mi smo lideri na tržištu Holandije i želimo da ojačamo svoju poziciju ne samo u našoj zemlji, već i van granica Holandije", rekao je Loman, dodajući da kompanija želi da i u Srbiji primeni uspešan poslovni model koji je već razvila u Poljskoj, Mađarskoj i Ukrajini.\nOn je ukazao da je Rojal Agrifirm grupa izbrala da investira baš u Srbiju, jer poseduje odličan potencijal u agraru, podvukavši da je kompanija "Sto posto" partner na visokom profesionalnom nivou.\nVAŽNA JE PREVENCIJA: Gase se crveni fenjeri u Amsterdamu\nLoman je naglasio da je Rojal Agrifirm grupa ozbiljan igrač koji investira na duge staze i da će kompanija, u koju uđe, dugo ostati u toj grupi.\nKroz snabdevanje proizvodima visokog kvaliteta i inovativnog koncepta hranjenja, strani partneri će srpskim poljoprivrednicima pomoći da dsobiju što kvcalitetnije životinje i i time ostvare veći profit i omoguće razvoj poljoprivrednog sektora.\nLoman je kazao da će saradnja pomoći i malim poljoprivrednicima, ali i doprineti rastu broja profesionalnih farmera, kao i rastu proizvodnje i izvoza mesa i mleka, kao i jaja.\nVukadinović je podsetio da je kompanija "Sto posto" lider u proizvodnji stočne hrane u Srbiji, sa 10 odsto udela na tržištu, i ukazao da je kompanija nastala privatizacijom ruinirane fabrike u Velikoj Plani, koja je za 10 godina prerasla u modernog i stabilnog proizvođača, sa 150 zaposlenih.\nOn je naglasio da holandski partneri investiraju devet miliona evra godišnje samo u istraživanje i razvoj, a imaju i višedecenijsko iskustvo kao svetski lideri koje su spremni da preko "Sto posto" učine dostupnim i ulože ih u srpski agrar.\nTo će doprineti podizanju naše konkuretnosti i tome da od uvoznika postanemo izvoznik mesa, rekao je Vukadinović.\nPotpisivanju ugovora su prisustvovali i holandski ambasador u Srbiji Loran Stokvis i predsednik PKS Željko Sertić.\nMOJ BATA I JA: Tanja Savić sa pratiocima na Instagramu…\nSEDAM SAVETA: Sačuvajte sveže voće i povrće od koronavirusa\nBIVŠI SUPRUŽNICI USKLADILI STAJLINGE: Demi Mur i Brus Vilis…\nLJUBAV U DOBA KORONE: Pet saveta za dobar partnerski odnos…


Komisija za rodnu ravnopravnost predsednika gradske opštine Zvezdara sutra će obeležiti Međunarodni dan borbe protiv nasilja nad ženama, a time otpočeti i aktivnosti u cilju borbe protiv nasilja nad ženama, koje će trajati 16 dana. Ovaj period - kada žene vode akciju protiv nasilja nad njima - obeležava se četvrti put u našoj zemlji.\nU narednih 16 dana organizovaćemo mnogobrojne aktivnosti koje ćemo započeti onim koje se odnose na srednjoškolce. Sutra ćemo organizovati interaktivna predavanja u Arhitektonsko- tehničkoj školi, 28. novembra u 7. Beogradskoj gimnaziji, 29. novembra u Građevinsko- tehničkoj školi, a 6. decembra u Medicinskoj školi na Zvezdari. Interaktivna predavanja obuhvataće pet časova u kontinuitetu, a mladi oba pola razgovaraće sa predavačima o ovoj problematici - najavila je Ana Bukva, predsednik komisije.\nOna je napomenula da će predavanje na temu nasilja u porodici biti održano prvog decembra u Mesnoj zajednici Lipov lad. Bukva je najavila da će aktivnosti biti završene do 6. decembra, kao i da će one biti samo uvod za dalja angažovanja kojima će nasilje biti stalna tema, a ticaće se njegovog suzbijanja, prevencije, kao i edukacije u ovom smeru.


Iskra-Loznica- Završni sportski turnir\nU okviru projekta “Zajedno smo jači”, koji sprovodi Udruženje građana "Iskra – Loznica" u saradnji sa lozničkim Omladinskim centrom, sportski turnir u fudbalu, košarci i odbojci održan je 26.avgusta 2019. na sportskom igralištu OŠ ''Vera Blagojević'' u Banji ?oviljači. Družili su se stanari Centra za azil u Banji Koviljači sa mladima iz Loznice i Banje Koviljače.\nAktivnosti u okviru ovog projekta podržane su od strane Međunarodne organizacije za migracije (IOM), a projekat se realizuje u okviru Migracionog dijaloga i uz podršku Švajcarske agencije za razvoj i saradnju (SDC).\n- Projekat ''Zajedno smo jači'' realizuje se šest meseci u Loznici i Banji Koviljači, IOM je na sličan način podržao jedanaest ovakvih inicijativa u 17 gradova i opština u Srbiju, uz podršku Švajcarske Konfederacije koja je uočila značaj ovakvih lokalnih inicijativa u podsticanju zajedništva u odnosu na migrantsku populaciju koja već nekoliko godina u povećanom broju boravi u mnogim mestima Srbije. Cilj ovakvih i drugih aktivnost je da podstaknu njihov razvoj kao dece, uključivanje u školski sistem i dalje obrazovanje, podrška sistemu socijalne zaštite i migrantske populacije, ali i lokalnoj zajednici u kojoj smo kroz ovaj projekat ojačali lokalne institucije i Centar za socijalni rad omogućavanjem dodatnih stručnih radnika koji ne samo što rade sa migrantima nego i lokalnom populacijom i tako omogućavaju bolji kvalitet i veću dostupnost usluga svim građanima. Nadam se da ćemo u narednom periodu realizovati slične projekte jer su oni u interesu migranata u našoj zemlji, ali i nas samih - kaže Jelena Ribać iz IOM.\nPrema rečima predstavnice ''Iskre'' Ljiljane Ranković, tokom avgusta su u Centru za azil organizovane sportske igre i pripreme za današnji završni turnir. Projekat je relizovan uz podršku gradske uprave i Omladinskog centra, a danas i rukovodstva škole u Banji Koviljači u kojoj je među redovnim učenicima i petnaestak korisnika Centra za azil.\n- U okviru projekta smo radili na tome da se ljudi koji se ovde zadržavaju mesec, dva ili duže osećaju dobro i da im se na neki način poboljša kvalitet života. Organizovali smo izlete na deset različitih lokacija koje je posetilo oko 70 korisnika Centra. Cilj je bio da upoznaju ovadašnji način života, istorijske i kulturne znamenitosti našeg grada, što je važno za njih, ali i za lokalno stanovništvo. Da kreativno provode slobodno vreme jer je to značajno u socijalnoj integraciji sa jedne strane, a sa druge za njihovo mentalno i fizičko zdravlje, poboljšava međusobnu, ali i komunikaciju sa lokalnim stanovništvom. Imali smo i četiri radionice ''Mladi mladima'' sa ciljem da se mladi povežu, bolje upoznaju, razmene iskustva znanja, saznaju kako mladi žive kod nas. Osnov predrasude je nedostatak informacija i radili smo na tome da se one, ako postoje, minimalizuju. Projekat je imao dobre rezultate i ispunio je cilj - kaže ona.\nDomaćini su, kaže Rankovićeva, od migranata saznali da su zadovoljni nama i našom zemljom, da smo gostoljubivi, da se u Srbiji osećaju prijatno, slobodno i bezbedno, a ''fascinira ih naša borba za integritet našeg naroda'', što su povezali sa njihovim zemljama.\nKancelarije za mlade je u ovom projektu pružala logističko-tehničku podršku, a mladi su hteli da učestvuju u sportskim i ostalim aktivnostima. Bojan Lučić, koordinator Omladinskog centra, kaže da je važnost projekta razmena iskustva, znanja, našim mladima mnogo je značilo da nauče nešto o novoj kulturi, drugim zemljama i što mogu saznati od migranata iz prve ruke.\n- Sprijateljili su se i to jeste cilj da se integrišu, druže, kvalitetno provode slobodno vreme i da u budućim projektima, sličnim ovome, budu aktivni učesnici – kaže Lučić.\nMladi migranti družili su se danas na sportkom terenu sa vršnjacima, a bez obzira na jezičke prepreke svi su se zabavljali i uživali, sve u duhu naziva projekta ''Zajedno smo jači''.


Čačanima jesenje počasti\nNaslovnica Sjeverni Sandžak Novi Pazar Čačanima jesenje počasti\nNovi Pazar – Klub malog fudbala Novi Pazar,zastao je na poslednjem koraku ka jesenjoj kruni. Plavi su u derbiju polusezone,poraženi u dvorani Pendik od Fontane iz Čačka sa 6:3,prepustivši na taj način tron ljutom rivalu.\nGosti su došli rasterećeni, sa potajnom željom da iznenade Pazarce i u tome su u potpunosti uspeli. Već u trećem minutu, Marković je iz kontre matirao Hota i doneo vođstvo svom timu. Plavi su potom,dugo tražili put do izjednačenja,imali loptu u svom posjedu,dok su Čačani igrali svoju igru u vrebali šansu iz kontranapada.\nU devetom minutu,kapiten Fontane,Ristanović,postiže prvi od svoja tri gola i povećava prednost-0:2. Četiri minuta potom,kapiten Enes Delić,sjajnim pogotkom vraća nadu domaćinu. Očekivao se buran i neizvestan nastavak,ali to se dešavalo samo na momente.\nU jeku najveće ofanzive Novog Pazara,opet kontra sa suprotne strane,Ristanović-1:3,minut 22. U 35.minutu dva gola. Najpre je neždad Dlovac iz velike udaljenosti pogodio rašlje Teofilovića,a već u sledećem napada,Čačani ponovo „poentiraju“.Het-trik Ristanovića za 2:4. Neumoljiv je zatim bio i Spasojević,pa potom i Marković,Fontana se „odlepila“ na 2.6,a čast neočekivano nervoznom Novom Pazaru,u poslednjem minutu spasio je Elvedin Sadović,za konačnih 3:6.\nJesenji prvak je Fontana sa 21 bodom, plavi imaju jedan manje. Nastavak šampionata biće više nego uzbudljiv. Jedan kiks može biti koban po jedne odnosno druge,pa ostaje da se vidi ko će se bolje snaći pod takvim,imperativom moranja,u bukvalno,svakom meču. Pazarci moraju da zbiju redove.Nisu slabiji sastav od Fontane,no, u sportu je često,sem znanja i kvaliteta,potrebno i lukavstvo,odnosno mudrost na terenu.


Urbanistički razvoj Banjaluke na Sorboni u Parizu\nU seriji predavanja na seminaru „Arhitektura, umjetnost i urbanizam austrougarskog perioda u Bosni i Hercegovini (Sarajevo, Mostar i Banja Luka)“ na poziv INALCO instituta (Sorbonne Paris Cité Univerzitet), učestvovao je i dr Igor Kuvač, ispred Istraživačkog centra za prostor. Učesnici seminara takođe su bili dr Nasiha Pozder (Arhitektonski fakultet Univerziteta u Sarajevu) i dr Sanja Zadro (Mostar / Zagreb). Organizator i domaćin seminara bio je doktorand na Univerzitetu Sorbona Boris Trapara, stalni saradnik ICP-a.\nOvo je u drugi put da Trapara u Parizu organizuje seminar o arhitektonskom nasljeđu BiH. Iako je tema seminara u vezi sa austrougarskim periodom, što je širi okvir istraživanja njegovog doktorskog rada, seminar je imao za cilj da ukaže na univerzalne vrijednosti baštine svih istorijskih perioda u BiH. Pozderova je održala predavanje o arhitekturi i urbanizmu austrougarskog perioda u Sarajevu, Кuvač je o istom istorijskom periodu govorio u kontekstu grada Banjaluke i specifičnostima njenog razvoja, a Zadrova o arhitektonskim i umjetničkim vrijednostima austrougarskog perioda u Mostaru. Predavanjima su prisustvovali studenti, profesori i naučni radnici koji su sa predavačima aktivno diskutovali o arhitektonskom nasljeđu u BiH. Tokom boravka u Parizu, gosti iz Sarajeva, Banjaluke i Mostara su u pratnji domaćina i organizatora seminara posjetili neke od najznačajnijih spomenika arhitekture, te najbolje francuske muzeje, galerije i biblioteke u Parizu.\nInalko institut je najstariji evropski institut za orijentalne civilizacije i jezike, osnovan je 1669. godine, te nudi najveći broj stranih jezika za studiranje u Evropi, predstavljajući oko 120 različitih nacionalnosti. Među francuskim studentima važi za jednu od najboljih i najtežih javnih obrazovnih institucija. Dio je Sorbona univerziteta, najstarijeg francuskog univerziteta, nasljednika pariškog univerziteta iz 1257. godine i jednog od najboljih i najprestižnijih svjetskih univerziteta.\n15/06/2019 by igropop


Psiholog, REBT terapeut, edukant završne godine sistemske porodične terapije\nOd edukacija imam završenu edukaciju, 4 godine, iz REBT a kod Zorice Marić, i aktivno radim kao terapeut vec 5 godina. Edukant sam četvrte godine iz Sistemske porodične psihoterapije, kod prof.Nene Čalovske. Po osnovnom obrazovanju sam psiholog.\nSvoj rad zasnivam na struktuiranim seansama, svojstvenim REBT pristupu, koji emocije, mišljenje i ponašanje posmatra u uzajamno nerazdeljivoj sprezi. Osnovni zadatak terapije je da klijent što pre dodje, ne samo do kognitivnog, nego i do emocionalnog uvida, koji se sastoji u emocionalnom doživljaju rasterećenja i prevazilaženju problema koji ima. Klijent se osposobljava da svaki sledeći problem samostalno rešava i tako postane sopstveni terapeut. U prvoj, probnoj seansi, pored uspostavljanja prvog kontakta, nužnog za ostvarivanje i produbljivanje odnosa i poverenja, klijentu se daju odgovori na sva pitanja koja ima u vezi terapijskog procesa, kao i osnovne teorijske postavke REBTa, najćešće kroz praktični primer njegovog aktuelno najvećeg problema. U svrhu dijagnostike koristim upitnik iracionalnih uverenja. Posle iskustva probne seanse, klijent dobija vreme da donese odluku o tome da li će početi sa terapijom.\nUkoliko se klijent odluči za dalji rad i postoje indikacije za primenu REBTa, terapijski proces počinje. U aktivnom i direktivnom pristupu klijent se vodi do prevazilaženja blokirajućih osećanja zbog kojih pati, ne može jasno da misli, ne ponaša se adekvatno situaciji, ima akutne simptome stresa ili psihosomatske poremećaje. Važan deo rada su domaći zadaci, koje klijent ispunjava u periodu između seansi. Do sada su najbolji terapijski ishodi bili u rešavanju problema anksioznosti i specifičnih fobija, paničnih napada, depresija, odlaganja ( prokrastinacija)...\nKao psiholog u instituciji sistema socijalne zaštite, svakodnevno radim sa adolescentima koji u najvećoj meri imaju dijagnozu poremećaja ponašanja, probleme u kontroli besa, razvojne adolescente krize. U radu sa njima i njihovim porodicama, primenjujem intervencije Porodične sistemske terapije, kao terapije izbora. I u slučaju drugih problema, kad god je to indikovano, integrišem tehnike REBTa i Porodične terapije.\nporemecaj ishrane difuzija odgovornosti razvoj poremecaji licnosti problem dvostruke poruke ljubavna veza alkoholizam u porodici Anksioznost poremecaj prilagodjavanja gestalt terapija mama drugarica the bystander effect psihologija ucenje fetis stres kao razvoj patnja strah anoreksija Nedostatak motivacije Tangoterapija psihoterapija ljutnja u ljubavi januar napetost telo socijalna anksioznost verbavanje daydreaming umrezavanje odvajanje ljubav u mladosti duh pisanje cv-a narcisoidnost narcis samoubistvo problemi porodica studentski problemi izvor psihologija zla Stres psihicko zlostavljanje grupna analiza svadja ispit plasiti emocije borilacki klub ispoljavanje sindrom izgaranja aninimnost laz transakciona analiza isrcpljenost kreativnost ljubav trazenje posla pomodoro tehnika pesimizam orgazam lose raspolozenje Integrativna analiza snova optimizam mobing raskid veza Povucenost the marshmallow test Mrsavost pomoc zena dobro da bolje ne moze biti lek efekat posmatraca Panicni poremecaj predrasude Prokrastinacija


Auto put strave\n23. decembar 2013. u 11.40\nEvo drugi dan od kako su neduzni vozaci poginuli na auto putu strave Simanovci u Srbiji! Politicari se ponasaju kao da ništa nije ni bilo!\n10. novembar 2017. u 07.23\nNormalnom vozaču ne treba upozorenje da uspori kada vozi kroz gustu maglu. Dovoljna je sama magla da proceni da treba usporiti, jako usporiti. A ako je magla baš toliko gusta da se ništa ne vidi, onda lepo skrenuti pored puta pa kada neki kamion prođe, lepo sa njim, on će sigurno rasčistiti put. I nikako, ali nikako, ne levom trakom, jer uvek ima ludaka koji i pri vidljivosti od 10-20m idu maksimalnom brzinom.


Naš Nikša Bratoš I Stefanovski Rade Na Novom Gibonnijevom Albumu - Travnik\nNakon Vrhunske svirke koju je priredio Publici U Makarskoj, Gitarski Mag Vlatko Stefanovski Ponovo Se “Bacio” Na Posao.\nNaime, u saradnji s Nikšom Bratošem, kompozitorom zabavne i pop muzike i jednim od najznačajnijih bosanskohercegovačkih aranžera (našim Travničaninom), otkrio je djelić atmosfere iz studija, gdje su udruženim snagama počeli rad na novom Gibonnijevom albumu.\n“Upravo je završeno snimanje gitare za novi Gibonnijev album”, poručili su Stefanovski i Bratoš iz zagrebačkog studija.\nKako je ranije u razgvoru za Klix govorio Zlatan Stipišić Gibonni ne mora da piše hitove, mora da napiše pjesme koje će biti važne sada, ali i za pet, deset ili 20 godina.\nTo je, kazao je, recept njegovog stvaranja. Gibonnijevi fanovi željno iščekuju njegov novi album koji bi, sudeći prema kvalitetnoj ekipi koju je okupio, trebao biti jako uspješan.


Vučić: Kako Albanci imaju, a Srbi u Srpskoj nemaju pravo na samoopredjeljenje - mojKontakt portal - Radio Televizija Kontakt\nPredsjednik Srbije Aleksandar Vučić rekao je danas u Skupštini Srbije da Srbi ne treba da traže pravdu i smislen odgovor na pitanje kako je Albancima na Kosovu i Metohiji dato pravo na samoopredjeljenje, a Srbi u Republici Srpskoj, međunarodnim ugovorom definisanoj teritoriji, nemaju to pravo.\nVučić je na sjednici posvećenoj Kosovu i Metohiji istakao da od zapadnih zvaničnika ne dobija odgovor na prosto pitanje kakve veze ima humanitarna katastrofa sa secesijom, i istakao da se nevjerovatno licemjerje ispolji kada se postavi pitanje paralele sa Republikom Srpskom.\n– Onda uslijedi drugo pitanje, koje postavljaju naši ljudi iz Republike Srpske. Tu ćete da vidite nevjerovatno licemerje – pri tome mi se zalažemo za poštovanje integriteta BiH uz poštovanje integriteta Republike Srpske, jer je Srpska i ustavna i dejtonska kategorija u BiH – rekao je Vučić.\nOn je istakao da kod zapadnih zvaničnika nastupi muk, kada dođu ljudi iz Republike Srpske koji postave pitanje po kom principu međunarodnog javnog prava je Albancima na Kosovu i Metohiji dato pravo na samoopredjeljenje, a Srbi na definisanoj međunarodnim ugovorom teritoriji nemaju pravo na to.\n– Onda ih pitam: “Nema problema, ja sam protiv toga, ne diram u BiH, poštujemo je, razumijemo sve, i milion sam to puta ponovio pred Miloradom Dodikom i Željkom Cvijanović i pred svima, ali recite mi šta da im odgovorim? – rekao je Vučić.\nOn je istakao da Srbi treba da gledaju sebe i šta je to što mogu, dokle mogu i šta je realno da sačuvaju mir i svoju djecu, jer, kako je napomenuo, sada djeca postaju najvažnija činjenica, jer je problem što nema dovoljno djece.\nVučić je poručio da Srbi ne treba da očekuju pravdu i da će plaćati cijenu dijelom vlastite pogrešne politike, a “većim dijelom bahate politike brutalnih interesa gaženja samostalnih država i naroda, koji nisu podanički orijentisani kod djela velikih sila”.\nOn je ukazao da Srbima preostaje i što će im dati snagu, a to je čuvanje identiteta i samopoštovanja, neodustajanja od istine i poštovanja tuđih žrtava “i albanskih i bošnjačkih i svih drugih”.\n– Ali, isto tako kada govore o jednom mjestu na prostoru bivše Јugoslavije, a kako možete da zaboravite Јasenovac, i da uzmemo i Tuđmanove procjene to je dvostruko više u odnosu na ono mjesto o kojem svi govorite? – upitao je Vučić.\nVučić je istakao da je Srbija suverena zemlja koja ima pravo na svoje interese.\n– Nećemo da napadamo i želimo da igramo političku utakmicu po pravilima koja važe za sve, i da se završi rješenjem kojim neće biti svi zadovoljni. Plašim se da takva želja za kompromisom ne postoji uopšte na drugoj strani. Naša ponuda su razgovori, razgovori, razgovori i da pokušamo da dođemo do kompromisnog rješenja – rekao je Vučić.\nGorjela pilana kod Banjaluke, nema povrijeđenih


Pet medalja u Vrnjačkoj Banji | VAmedia - info portal Pet medalja u Vrnjačkoj Banji\nPet medalja u Vrnjačkoj Banji\n14/06/2022 14/06/2022 Нема коментара на Pet medalja u Vrnjačkoj Banji\nU nedelju 12.06.2022 godine po devetnaesti put održan je internacionalni karate turnir Vrnjačka Banja Open u organizaciji Karate kluba Padobranac iz Vrnjačke Banje. U prelepom sportskom objektu hali Vlade Divac u Vrnjačkoj Banji, pred sam kraj prvog dela takmičarske sezone okupilo se oko 30 karate klubova sa oko 200 takmičara u raznim uzrasnim kategorijama. Karate klub 014 iz Valjeva, na ovom prestižnom turniru nastupio je sa tri takmičara u pet disciplina i osvojio pet medalja, četiri zlatne i jednu bronzanu.\nAna Živanović nastupila je u kategoriji kata Juniorke klasa C, Ženske nade klasa CB i Apsolutna i u sve tri kategorije zauzela prvo mesto i osvojila tri zlatne medalje, Sara Nešić u kategoriji pionirke klasa E zauzela je prvo mesto i osvojila zlatnu medalju, dok je u istoj klasi Iva Krsmanović zauzela treće mesto i osvojila bronzu. Kraj školske godine, početak letovanja i udaljenost Vrnjačke Banje uricali su na to da se na ovom turniru ispred našeg kluba pojavi samo tri takmičarke, koje su se lavovski borile i ostvarile sjajne rezultate. Nakon ovog turnira, sledi pauza do septembra, kada će se nastaviti pobedonosno niz započet u prvom delu sezone.\nPredsednik kluba Vladan Živanović, zahvaljuje se trenerskom timu, takmičarima, članovima, roditeljima i prijateljima kluba, na postignutim rezultatima u toku 2022 godine, koji su jedni od najboljih od kada klub postoji. Predani rad naših takmičara i članova, kombinovan sa pravim vođenjem od strane trenerskog tima u sastavu: Marina Goloskoković, Predrag Branković, Milan Lepojević, Milenko Lukić i Vladan Živanović, sigurna je formula za vrhunske rezultate.\nKarate klub 014 od 20 avgusta organizovaće dvomesečnu besplatnu školicu karatea i ovom prilikom pozivamo decu uzrasta od 5 do 10 godina da nam se pridruže i postanu novi šampioni.\nNaslovne vesti, Sport karate, pet medalja, vrnjačka banja\nVanredna situacija u opštini Lajkovac zbog posledica padavina


Centar George Marshall otkazao trening za Kosovare\nAmerička ambasada u Prištini potvrdila je za RSE da je Evropski centar za bezbednosne studije George C. Marshall u Nemačkoj otkazao pozivnice za 14 učesnika sa Kosova a koji su trebali od marta do septembra da pohađaju osam programa ovog centra.\nOvaj centar jer američko-nemačko partnerstvo koje podržava nacionalne strategije bezbednosti te dve države i organizuje programe i seminare za zvaničnike iz više od 150 država.\nCentar se bavi transnacionalnim i regionalnim izazovima u oblasti bezbednosti i upravo su o tome trebali da budu seminari na kojima su bili pozvani kosovski učesnici.\nPodstetimo, Američka vlada je ovog meseca odlučila da otkaže posetu generala majora Nacionalne garde američke države Iowa Timotija Ora (Timothy Orr) Kosovu, zbog carine koju je Vlada Kosova uvela Srbiji i BiH, a koju odbija da suspenduje i pored poziva Sjedinjenih Američkih Država da to uradi.\nU nedavnom pismu zamenika pomoćnika Državnog sekretara Matthew Palmer, zamenice pomoćnika Sekretara odbrane Laura Cooper i Direktora za evropska pitanja Saveta za nacionalnu bezbednost upućenom kosovskim rukovodiocima, navodi da se sve dok Kosovo ne suspenduje odluku o taksi, odnosi Kosova i SAD se ne mogu obnoviti kao na prethodnom nivou.


Brejk u Valensiji: Zvezda dobija u seriji – Borba\nBrejk u Valensiji: Zvezda dobija u seriji\nVALENSIJA – ZVEZDA 82:86\nSerijom 17:0 u poslednjih pet minuta, crveno-beli utišali “La Fontetu” i savladali i Valensiju, za treći evroligaški trijumf u nizu.\n“La Fonteta” je aplaudirala u ritmu truba, a košarkaši Valensije su polako prelazili na polovinu Crvene zvezde, misleći da im je pet minuta pre kraja vođstvo 72:51 bilo dovoljno za mirnu pobedu i prekid serije neuspeha.\nDušan Alimpijević tražio je i tražio petorku koja bi vratila njegov tim u meč u kojem je imao i vođstvo od 11 poena kraj prvog poluvremena.\nTrener Zvezde pozvao je u tom trenutku Pera Antića da uđe u igru i da pokuša da poveže igru crveno-belih, a način na koji je Makedonac pokrenuo Beograđane dugo će se pamtiti, kao i preokret serijom 17:0, kao i ova, treća uzastopna pobeda srpskog prvaka u Evroligi.\nZavršeni razgovori sa opozicijom: SD ipak bliži DPS-u\nVučić u Havani: Lijepo je biti Srbin na Kubi


DAEŠ preuzeo odgovornost za teroristički napad u Berlinu - Sputnjik Srbija\n20:35 20.12.2016 (osveženo 21:48 20.12.2016) Preuzmite kraći link\nTeroristička organizacija DAEŠ (tzv. Islamska država) preuzela je odgovornost za napad na božićni štand u Berlinu.\nU saopštenju koje je objavljeno preko informativnih resursa DAEŠ-a na internetu, navodi se da je na ljude udario „borac DAEŠ-a“.\n"Vojnik Islamske države izveo je operaciju u Berlinu kao odgovor na pozive da se uzmu na nišan građani zemalja članica koalicije", objavila je na internetu agencija Amak, koja je povezana s tom džihadističkom organizacijom.\nSinoć u centru Berlina kamion je udario u ljude koji su se okupili na božićnom štandu. Tom prilikom 12 osoba je poginulo, dok je 48 povređeno. Nemačke vlasti su saopštile da se radi o terorističkom napadu.


Organizacija rada – JU Odgojni centar TK\nMonday , June 27 2022 23:37\nHome / Organizacija rada\nZa obavljanje poslova iz nadležnosti Odgojnog centra TK (u daljem tekstu Odgojni centar) obrazuju se osnovne organizacione jedinice i to:\nOdjeljenje za izvršenje odgojnih mjera i\nOdjeljenje za dijagnostiku i opservaciju.\nU okviru rada odgojnog centra formira se i posebno odjeljenje za opće, administrativne, ekonomske-finansijske i tehničke poslove, koji svoje poslove obavlja po uputama Direktora i pomoćnika direktora.\nODJELJENJE ZA IZVRŠENJE ODGOJNIH MJERA\nU Odjeljenju za izvršenje odgojnih mjera izvršava se odgojna mjera prema maloljetniku, koju je izrekao nadležni sud, uz primjenusocio-pedagoških i psiholoških metoda koje su usmjerene na promjenu ponašanja i resocijalizaciju maloljetnika.\nOdjeljenje za izvršenje odgojnih mjera vrši prihvat, smještaj i odgojno-edukativni rad u cilju resocijalizacije i korekcije nepoželjnih osobina ličnosti i navika u ponašanju maloljetnika.\nOdgojno-edukativnu, socijalno-zaštitnu, zdravstvenu i kulturnu funkciju u radu sa maloljetnicima Odjeljenje za izvršenje odgojnih mjera će obezbjediti i obavljati kroz tri faze:\nfaza prijema maloljetnika u Odgojni centar,\nfaza tretmana i praćenja maloljetnika za vrijeme boravka u Odgojnom centru i\nfaza otpusta i odlaska maloljetnika iz Odgojnog centra.\nOdjeljenje za izvršenje odgojnih mjera svoje poslove i zadatke izvršava u skladu sa godišnjim Programom rada Odgojnog centra.\nODJELJENJE ZA DIJAGNOSTIKU I OPSERVACIJU\nU Odjeljenju za dijagnostiku i opservaciju vrši se utvrđivanje i procjena etiologije i intenziteta poremećaja u ponašanju kod maloljetnika koji su upućeni na dijagnostičku obradu, s ciljem određivanja daljeg adekvatnog tretmana. Uposlenici u Odjeljenju za dijagnostiku i opservaciju su zaduženi sudjeluju u radu mobilnih stručnih timova po općinama na području Tuzlanskog kantona u cilju prevencije maloljetničke delinkvencije.\nPrijem maloljetnika na dijagnostiku i opservaciju u Odgojni centar TK se vrši na prijedlog nadležnih organa socijalnog staranja, odgojno-obrazovnih ustanova i ustanova socijalne zaštite. Odluku o prijemu maloljetnika na dijagnostiku i opservaciju u Odgojni centar TK donosi Direktor, na prijedlog stručnog tima, u skladu sa odredbama zakona, podzakonskih propisa i općih akata Odgojnog centra.\nPOSEBNO ODJELJENJE ZA ADMINISTRATIVNE, EKONOMSKE-FINANSIJSKE I TEHNIČKE POSLOVE\nPosebno odjeljenje za administrativne, ekonomske-finansijske i tehničke poslove, svoje poslove obavlja po uputama Direktora i pomoćnika direktora. Osnovna funkcija ovog odjeljenja je stvaranje pravnih i finansijskih pretpostavki za zakonit, efikasan i uspješan rad Odgojnog centra TK.


Treća doza vakcine i za građane KiM | Radio Kosovska Mitrovica\nTreća doza vakcine i za građane KiM\n17. August, 2021 16:42 |\nVakcinacija trećom dozom protiv korona virusa moguća je od danas u domovima zdravlja širom zemlje, a građani će je primiti nakon što dobiju poziv od e-Uprave.\nNa Kosovu i Metohiji raste broj obolelih, Iz Doma zdravlja u Zvečanu apeluju na građane koji su vakcinisani da ne dolaze samoinicijativno već da sačekaju poziv iz e-Uprave.\n“Samo oni koji budu dobili poziv mogu da se jave u svom domu zdravlja kako bi se organizovala njihova vakcinacija. Pravo imaju svi građani 180 dana nakon primljene druge doze. Prvenstvo imaju oni kojima je narušen imuni sistem, građanima starijim od 70 godina, građanima od 60 godina kooji su u kolektivnim smeštajevima, zdravstvenim radnicia i radnicima u socijalnim ustanovama”, rekla je koordinator za vakcinaciju za Kosovo i Metohiju dr Brankica Parlić.\nDr Parlić napominje da za prvu dozu nema ruske vakcine dok za one koji su tu vakcinu primili ona je za njih obezbeđena.\nNa Kosovu i Metohiji poslednjih nedelja raste broj obolelih naročito mlađe starosne dobi koji nisu vakcinisani. Iz zdravstvenih ustanova apeluju na građanstvo da se pridržava epidemioloških mera i da se vakcioniše. Do sada je na KiM vakcinisano preko 25 000 osoba u domovimaa zdravla Raška, Kuršumlija i Bujanovac.


U Severnoj Makedoniji dodatno opuštene antikovid mere – Region – Radio Sanja\nU Severnoj Makedoniji dodatno opuštene antikovid mere – Region\nVlada Severne Makedonije dodatno je danas olabavila antikovid mere, odobrila da započne nastava na fakultetima sa fizičkim prisustvom studenata i ukinula obavezu đacima u osnovnim školama da nose zaštitnu masku.\nKako se navodi u saopštenju sa 34. sednice vlade, nastava na svim fakultetima u zemlji sa prisustvom studenata mora da bude organizovana uz mere prevencije korona virusa.\nPodseća se da te mere podrazumevaju obavezno nošenje zaštitnih maski u zatvorenom prostoru, održavanje fizičke distance od jedan do dva metra, čestu higijenu ruku uz obaveznu dezinfekciju pre ulaska u sale za predavanja, negrupisanje i često provetravanje prostorija, sa preporukom za vakcinaciju studenata i nastavnog osoblja.\nIstovremeno je dozvoljeno sa se u osnovnim školama odvija bez maski za učenike, osim ako dobrovoljno zahtevaju nošenje zaštitne maske, ali je ostala obaveza nošenja maski za nastavnike i ostalo školsko osoblje.\nVlada Dimitra Kovačevskog je dozvolila da u pozorištima, bioskopima, filharmonijama, kao i na seminarima, treninzima, sastancima, konferencijama bude povećana maksimalna popunjenost kapaciteta otvorenog i zatvorenog prostora sa sadašnjih 50 odsto na 75 odsto, uz obavezno nošenje zaštitnih maski na kulturnim manifestacijama.\nUkinuta je i obaveza posedovanja kovid sertifikata u otvorenim delovima ugostiteljskih objekata, ali je i dalje na snazi obaveza posedovanja sertifikata o vakcinaciji ili preležanom kovidu za ulazak u zatvorene delove tih lokala.\n„Prema trenutnoj epidemiološkoj situaciji, prihvaćen je zahtev Ministarstva unutrašnjih poslova, policije i vojske da se nastavi sa obezbeđenjem unutar kovid centara i punktova za vakcinaciju, kao i da se obustavi spoljno fizičko obezbeđenje pojedinih kovid objekata u Skoplju i drugim gradovima“ navodi se saopštenju.


Učvršćena pozicija Srbije u Paragvaju: Dačić sumirao rezultate posete | Telegraf - Najnovije vesti\n26. mart 2019 | 11:27\nUčvršćena pozicija Srbije u Paragvaju: Dačić sumirao rezultate posete\nNaš cilj je da gradimo prijateljske odnose, ne samo zbog Kosova već da unapredimo naše odnose u svim segmentima - istakao je Dačić\nFoto: mfa.gov.rs/Igor Stanic\n- Paragvaj je zemlja koja nije priznala jednostrano proglašenu nezavisnost Kosova, ali su pod velikim pritiskom, te su na poslednjoj konferenciji glasali za prijem Kososva u Interpol. Zato je bilo neophodno da resetujemo naše odnose - kazao je Dačić i dodao da je imao izuzetne razgovore s predsednikom i ministrom spoljnih poslova Paragvaja.\n- Naš cilj je da gradimo prijateljske odnose, ne samo zbog Kosova već da unapredimo naše odnose u svim segmentima - istakao je Dačić.\n- Ali su i zemlja koja je veliki izvoznik u zemlje koje su naši prijatelji, kao što su Rusija i Turska, i gde postoje velike mogućnosti za ekonomsku saradnju - rekao je Dačić.\n- Iako su građani Paragvaja, osećaju se Srbima, neguju našu kulturu i identitet. Jedna od njih je porodica Hjusić koja daje počasne konzule već treću generaciju, još od dvadesetih godina prošlog veka - kazao je Dačić i dodao je i mnogo uglednih ljudi iz kulture i biznisa koji predstavljaju sponu s Paragvajem.\n- Možemo reći da se više neće dešavati slučajevi kao što je bio na poslednjoj sednici Interpola - zaključio je Dačić na kraju posete Paragvaju.\nMarinika Tepić na čelu Kluba samostalnih poslanika, Živković tvrdi da je laž da nije član: Priprema da Đilas dobije poslanički klub?\nPriština pokreće istragu o brutalnom hapšenju Ðurića\nTagovi: Ivica Dačić, Ministar spoljnih poslova, Ministarstvo spoljnih poslova, Paragvaj


DODIKA NE ZANIMAJU IZETBEGOVIĆ I ČOVIĆ: „Za mene je inostranstvo to šta oni rade u Federaciji“ – Vijesti 24h\nDODIKA NE ZANIMAJU IZETBEGOVIĆ I ČOVIĆ: „Za mene je inostranstvo to šta oni rade u Federaciji“\nAugust 3, 2016 mirel 0 Comment\nDodik je kazao da je Čović reagovao, a da stvari još nisu ni bile poznate, te poručio da nema ništa protiv ukoliko je rješenje da se u tekst upiše da u kvorumu budu i ovlašćeni predstavnici kantona.\nPredsjednik Republike Srpske Milorad Dodik rekao je da je novim dogovorom o mehanizmu koordinacije RS obezbijedila da nema odluke bez njenog ovlašćenog predstavnika i vratila se na pravo mjesto, te poručio da to niko ne može da ospori.\n“Ja sam davno rekao da je za mene inostranstvo to šta oni u Federaciji BiH rade, HDZ i SDA”, rekao je Dodik.\n“Desilo se da su oni u januaru prihvatili mehanizam koordinacije koji podrazumijeva da konsenzusom odlučuju prisutni u tom tijelu, a mi smo obezbijedili da bez ovlašćenog glasa Vlade Republike Srpske, predstavnika Republike Srpske, nema odluke”, rekao je Dodik novinarima u Doboju.\nDodik, koji je i predsjednik SNSD-a, poručio je da se niko ne može lažno predstaviti i da to Savezu za promjene i smeta, jer se “lažno predstavljaju da zastupaju RS i na fonu su izdaje, jer finansijski skrnave RS- od neprihvatanja kredita Svjetske banke, ruskog aranžmana, pa do sadašnje priče sa Međunarodnim monetarnim fondom”.\n“Savezu za promjene bilo je važno da mi ne dođemo do tog novca i da RS uđe u to, kako oni žele da vide ili kako pričaju, da je RS bankrotirala”, rekao je Dodik,\n← Pozadina lažnje ljutnje: Šta je, ustvari, pravi razlog Čovićevog nedolaska na sastanak sa Izetbegovićem?!\nVANREDNO STANJE U RIO DE JANEIRU: Obračun policije i kriminalaca, ima mrtvih i ranjenih →\nJuni 10, 2016 mirel 0\nNAKON NAPADA NA MAJKE SREBRENICE OGLASIO SE GRUJIČIĆ: Pogledajte šta je načelnik Srebrenice poručio…\nGovor ovog popa je zastidio mnoge žene… Pogledajte kakvu je nevjerovatnu istinu izrekao…


Vučić: Baš me briga šta drugi misle, za mene je Merkelova najveći evropski lider\n19.01.2016. 14:18 > 15:53\nNemačka kancelarka Angela Merkel je sačuvala Evropu, održala u njoj mir i stabilnost, ocenio je premijer Srbije Aleksandar Vučić, komentarišučhi činjenicu da joj je opala podrška.\n- Meni je svejedno da li je Angeli Merkel pala popularnost ili nije. U mojim očima je ona najveći evropski lider i baš me je briga šta bilo ko drugi o tome misli - rekao je on odgovarajući na pitanje novinara posle ceremonije povodom početka radova na izgradnji mosta kod Ostružnice.\nVučić: Izbeglička kriza sve složenija, Austrija će suspendovati Šengen\n- Izbeglička kriza se usložnjava, ovih dana Austrija će suspendovati Šengentski sporazum, a odmah posle toga će i Slovenija učiniti isto - rekao je premijer Aleksandar Vučić.\nOn je odgovarajući na pitanje novinare o tome kako će Srbija da se postavi ako se zakomplijuje situacija oko migrantske krize rekao da situacija sa migrantima jeste sve složenije i da bi ovih dana o tome trebalo da razgovara i sa predsednikom Evropske komisije Žan-Klod Junkerom.\nVučić je rekao da je Srbija spremna da još više pomognemo makedonskoj policiji i da pošalje dodatne snage na makedonsko-grčku granicu ukoliko to Makedonija bude tražila. Premijer Vučić i ministarka Zorana Mihajlović prisustvali su ceremoniji početka izgradnje mosta na Savi kod Ostružnice.


Erdogan: Niko nema pravo narušavati mir i spokoj ovog naroda\nNaslovnica Centralna Azija Turska Erdogan: Niko nema pravo narušavati mir i spokoj ovog naroda\nTurska – Predsjednik Republike Turske Recep Tayyip Erdogan nakon sastanka s predsjednikom Evropskog vijeća (EV) Donaldom Tuskom izjavio je da “bilo koja ilegalna politika ili ilegalna djelatnost ne mogu ići u isti kontekst s politikom”.\n“Obraćam se svojoj braći Kurdima: Ova teroristička organizacija, draga moja braćo, ne može biti vaš predstavnik”, poručio je Erdogan, navodeći da će “vlada ove zemlje u potpunosti ispuniti sve ono što nalaže pravna država”.\n“Koje god zvanje i titulu nosili, morate postupati u pravnim okvirima. Jer, niko nema pravo narušavati mir i spokoj ovog naroda”, kazao je Erdogan.\n“Ulica nije mjesto političkih obračuna nego je glasačko sanduče”, rekao je Erdogan, naglašavajući da je borba protiv terorizma i terorista isključivo u nadležnosti države i organa sigurnosti.\nGovoreći o posjeti Tuska Turskoj Erdogan je kazao da je značajno mjesto u razgovorima zauzimalo pitanje borbe protiv terorizma, ističući da Turska po tom pitanju prolazi kroz kritičan period.\nNaglašavajući da terorizam nastavlja svakodnevno uzimati nove živote, Erdogan je kazao: “Naše sigurnosne snage odlučno nastavljaju svoju protiv terorističke organizacije i njenih pomagača”.\nErdogan je također dodao da Turska ima potrebu za odgovornim političarima, a ne provokatorima.\nU svome obraćanju pred prisutnim novinarima, Tusk je kazao da se treba oštro osuditi teror ma gdje bio, ma kakav cilj imao i ma ko snosio odgovornost. Ističe da je posjeta upriličena u teško vrijeme za Tursku, regiju, a i Evropu.\nTusk navodi da je u ovim teškim vremenima potrebna sigurnost, prijateljstvo kao i zajedništvo.\nPodsjetivši na terorističke napade u Turskoj, Tusk je kazao da je i EU suočena s opasnošću od terorizma te da želi napraviti blisku saradnju s Turskom po pitanju terorizma te da je EU odlučna u borbi protiv PKK u Evropi.\nIstakao je da je glavni razlog njegove posjete Turskoj izbjeglička kriza, naglasivši da je prvi uslov izgradnja međunarodne solidarnosti te je iz tog razloga svima uputio apel.\n“Nemojmo se međusobno optuživati, usmjerimo se ka bliskoj i sveobuhvatnoj saradnji”, poručio je Tusk.


ODRŽAN SASTANAK U MINISTARSTVU PROSVETE - Minority News\nPredstavnici Bošnjačkog nacionalnog vijeća održali su 2. marta 2020. godine sastanak u Ministarstvu prosvjete sa državnim sekretarom, pomoćnikom ministra i načelnikom prosvjetne inspekcije u cilju prevazilaženja problema nastalog u vezi sa izborom direktora u OŠ „Avdo Međedović“, koja je proglašena za ustanovu od posebnog značaja za Bošnjake.\nU razgovoru su otklonjene sve dileme koje se tiču regularnosti i zakonitosti sprovedenog konkursa za izbor direktora u toj školi. Predstavnici Vijeća su zatražili da se ispoštuju rezultati konkursa u zakonom predviđenom roku.\nPredstavnici ministarstva su na sastanku upoznati da je Bošnjačko nacionalno vijeće pokrenulo postupke kod Upravnog suda, Zaštitnika građana i Povjerenice za zaštitu ravnopravnosti sa ciljem da se zaštite Ustavom i zakonom zagarantovana prava Bošnjaka na obrazovanje na maternjem jeziku i pismu.\nUkoliko nadležne državne institucije ne stanu u zaštitu Ustava i zakona, Bošnjačko nacionalno vijeće će razmotriti modalitete izlaska iz obrazovnog sistema Republike Srbije sa ciljem da zaštiti bošnjačku djecu od asimilacije i pokušaja politizacije obrazovnih institucija.\nKategorije:\tBošnjačka zajednica, Sedam dana\nDanas se održavaju izbori za nacionalne savete nacionalnih manjina\nHajro Ikić i Redžep Nurović dobitnici književne nagrade „Pero Ćamila Sijarića“ za 2019. godinu\nModernizovan i redizajniran sajt Foruma za etničke odnose


10 najboljih hotela za porodice u Lefkadi - TripAdvisor\nNajbolji hoteli za porodice - Lefkada, Grčka\nHoteli za porodice - Lefkada\nSmeštajni objekat br. 1 od 534 – odnos cena/kvalitet – Lefkada\n“Ovo nam je bio drugi put u hotelu „Alexaria“, a ja i dalje smatram da je veoma dobar za vas i vašu decu”\nSmeštajni objekat br. 2 od 534 – odnos cena/kvalitet – Lefkada\nSmeštajni objekat br. 3 od 534 – odnos cena/kvalitet – Lefkada\nSmeštajni objekat br. 4 od 534 – odnos cena/kvalitet – Lefkada\n“Dream vacation in Vasiliki Blue”\n“Vasiliki blue- jonski plav”\nSmeštajni objekat br. 5 od 534 – odnos cena/kvalitet – Lefkada\nSmeštajni objekat br. 6 od 534 – odnos cena/kvalitet – Lefkada\nSmeštajni objekat br. 7 od 534 – odnos cena/kvalitet – Lefkada\nSmeštajni objekat br. 8 od 534 – odnos cena/kvalitet – Lefkada\n“Pogled koji ostavlja bez daha”\nSmeštajni objekat br. 9 od 534 – odnos cena/kvalitet – Lefkada\n“Veoma dobar izbor!”\nCena koju ste pronašli je za 37% niža od prosečne cene ovog hotela od 114 US$ za noćenje.\nSmeštajni objekat br. 10 od 534 – odnos cena/kvalitet – Lefkada\nSmeštajni objekat br. 11 od 534 – odnos cena/kvalitet – Lefkada\nSmeštajni objekat br. 12 od 534 – odnos cena/kvalitet – Lefkada\nPrikaži sve povoljne ponude (6) počev od 476 US$\nSmeštajni objekat br. 13 od 534 – odnos cena/kvalitet – Lefkada\nSmeštajni objekat br. 14 od 534 – odnos cena/kvalitet – Lefkada\nSmeštajni objekat br. 15 od 534 – odnos cena/kvalitet – Lefkada\nSmeštajni objekat br. 16 od 534 – odnos cena/kvalitet – Lefkada\nSmeštajni objekat br. 17 od 534 – odnos cena/kvalitet – Lefkada\nSmeštajni objekat br. 18 od 534 – odnos cena/kvalitet – Lefkada\nSmeštajni objekat br. 19 od 534 – odnos cena/kvalitet – Lefkada\nSmeštajni objekat br. 20 od 534 – odnos cena/kvalitet – Lefkada\nSmeštajni objekat br. 21 od 534 – odnos cena/kvalitet – Lefkada\nSmeštajni objekat br. 22 od 534 – odnos cena/kvalitet – Lefkada\n“Losa hrana, male porcije...”\nSmeštajni objekat br. 23 od 534 – odnos cena/kvalitet – Lefkada\nSmeštajni objekat br. 24 od 534 – odnos cena/kvalitet – Lefkada\nSmeštajni objekat br. 25 od 534 – odnos cena/kvalitet – Lefkada\nSmeštajni objekat br. 26 od 534 – odnos cena/kvalitet – Lefkada\nSmeštajni objekat br. 27 od 534 – odnos cena/kvalitet – Lefkada\nSmeštajni objekat br. 28 od 534 – odnos cena/kvalitet – Lefkada\nSmeštajni objekat br. 29 od 534 – odnos cena/kvalitet – Lefkada\nSmeštajni objekat br. 30 od 534 – odnos cena/kvalitet – Lefkada


„Budi Coolturan“ je manifestacija edukativnog i takmičarskog karaktera koja je bila održana u Narodnoj Biblioteci Srbije 21. i 22. oktobra sedmi put zaredom u organizaciji ESTIEM-a. Manifestacija je otvorena panelom o filmu „Da li smo pretekli maratonce“, a panelisti su bili Ivan Jevtović, Zoran Cvijanović, Viktor Savić i Zoran Ćosić.\nPrvog dana projekta, 21. oktobra, održale su se panel-diskusije na kojima se govorilo o mnogim zanimljivim pitanjima iz oblasti filma, književnosti, kao i interaktivno predavanje o kulturi u medijima.\nPredavanje „Da li smo pretekli maratonce“ usmeravao je Milorad Milinković, a pitanja su se odnosila na to da li filmska scena izumire u Srbiji, gde nas je dovela modernizacija filma i zašto su bioskopi prazni.\nOvoj temi prvi je pristupio glumac Ivan Jevtović, sin glumca i uglednog pedagoga na FDU Vladimira Jevtovića. Ivan Jevtović sebe predstavlja kao redovnog glumca Ateljea 212, vanrednog profesora glume i ono najvažnije - vokalnog solistu jedne pank grupe. Na temu filma, Ivan ističe da je veći problem sa državom, pita se da li ona uopšte postoji i na koji način postoji.\n„Povukao bih subjektivnu granicu, a to je da se 90-ih godina kada je funkcionisala Jugoslavija, tadašnji predsednik Tito mnogo bolje odnosio prema filmskoj industriji, što nam može potvrditi dokumentarni film Cinema Komunisto. U okviru tog filma postoji dosta simptoma o kojima možemo da pričamo, ali ono kako je film funkcionisao do 1990. i posle 1990. prema mom mišljenju ne može da se poredi ni u jednom trenutku, pošto danas država nije dovoljno ozbiljna“, rekao je Ivan Jevtović. On naglašava da država ulaže u kulturu minimalno, odnosno samo 0,67%, od kojih samo jedna trećina ide za film, što je 0,23%, gotovo nula = statistička greška. Ivan tvrdi da nikada u istoriji Evrope nije postojao ovakav odnos države prema kulturi, odnosno da se ceo politički establišment ne obazire na kulturu.\n„Ove godine, 2017. je tačno 50 godina od kako je Saša Petrović dobio Zlatnu palmu, što znači da je to pola veka od kako smo dobili poslednju veliku nagradu (ne računajući Emira Kusturicu)“, rekao je Ivan Jevtović i dodao da kada vidimo kakve su kinematografije naših komšija Mađara, Bugara ili Rumuna, da tada treba da se suočimo sa time da je ovo samo jedan kobajagi sistem.\nGlumac tvrdi da država treba da se pozabavi kriterijumima po kojima se odabiraju scenariji u Filmskom centru, jer kad bi se država malo bavila time i kada bi uspostavljala ozbiljne kriterijume mi bismo imali dobar film.\n„Kada sam bio u Kini uvideo sam da država vodi računa o omladini i svojim građanima, te da oni neguju ono što je njihovo. Dakle, omladino morate da bude svesni ko ste, šta ste i odakle dolazite, te da se u toj džungli interneta redovno podsećate da treba da negujete srpski film i da promovišete srpsku kulturu.\nIpak, glumac Zoran Ćosić ističe da je suštinska stvar u niskom procentu sredstava koji se izdvaja za budžet kulture, te da on može teško da se rasporedi, jer nije samo film u toj korpi, već i izdavaštvo, pozorište... On tvrdi da je film skupa igračka i da zahteva ozbiljna ulaganja, te da ako se u dogledno vreme nešto ne promeni, ne samo film, nego i sve ono što se dešava na polju kulture će propasti.\n„Današnje vreme je vreme korupcije, te se ljudi trude na razne načine da dođu do tih minimalnih sredstava države, te je tako uspostavljen kriterijum šta će se snimati, a šta ne, dakle, po kvalitetu sigurno ne“, rekao je Zoran Ćosić i dodaje da podržava mlade koji imaju ideju o tome čime bi voleli da se bave u budućnosti, jer je to ono što prepoznate u sebi i tu čovek čuva ili gubi vezu sa samim sobom i svojim planovima i željama.\nZoran Ćosić je glumu diplomirao 1992. godine na Akademiji umetnosti u Novom Sadu, u klasi profesora Petra Banićevića. Popularnost je stekao tumačeći epizodne uloge u televizijskim serijama Srećni ljudi, Moj rođak sa sela, Bela lađa i Žene sa Dedinja.\nModerator diskusije, Milorad Milinković je dodao da se slaže delom sa tim da država treba da odvaja više novca za film, međutim osvrnuo se na ovogodišnji konkurs: “Učestvovao sam u konkursu i po prvi put dobio sredstva za svoj šesti film pa znam slučajno podatke. Naime, ove godine je ušlo za jednu trećinu više para, dok je za sledeću godinu planiram dupli budžet”.\nKada je u pitanju korupcija, Milorad Milinković dodaje da svi znamo da to tako funkcioniše, ali da su sada počele blaže korupcije pošto ima više novca, mada smatra da će korupcije uvek da bude pošto je to ljudska osobina koja postoji odavno u svim društvima.\n„Ako sam ja uspeo pet filmova da snimim zašto bi država morala da finansira sve filmove? Trebala bi, ali ne mora. Smatram da je veći problem to što je publika isterana iz bioskopa i što nema kvalitetnih filmova. Bilo je istaknuto jedno vreme da treba da vratimo publiku u bioskope, pa se pojavio film Monetevideo koji ju je okupio, ali se onda pojavio neki bezveze film, pa publike opet nema, dakle ekscesi. To je postojalo i ranije, jer mislim da u svakoj generaciji postoje ljudi koji imaju i koji nemaju iskrenu nameru da snime film”, zaključio je Milorad Milinković.\nNovosti: Milutin Labudović\nCvija se tokom ove diskuje osvrnuo na to da je prethodni ministar kuluture Ivan Tasovac bio odličan, jer je zapravo on podigao procenat učešća kulture u budžetu na preko 1,6%, što se smatra samonosivim, ako se ljudima koji definišu te termine samonosivosti, odnosno ekonomistima koji tvrde da je tržište slobodno išta može verovati. Zoran Cvijanović dodaje da je Ivan Tasovac čak i u nekim tajnim strategijama uspeo da učešće u kulturi zahvati i preko 2% s tim što su te neke nadležnosti odnosno neka druga ministarstva u kojima se neke stvari preklapaju, pa je onda on bio dovoljno sposoban i pametan da to uradi, pa je samim tim ponekad i dobro kad imaš nekompetentne ljude koji sede u drugim ministarstvima, jer ako si ti pametan možeš to da pretvoriš na neki način u svoju korist.\nNa pitanje da li bi poručio mladima da se bave glumom, Cvija je odgovorio: „Ako želite da igrate više uloga u životu idite na glumu!”\nFilmovi u kojima ste najbolje predstavljeni?\nIvan Jevtović je odgovorio da smatra da je najbolje predstavljen kao glumac u filmu Nebeska udica, a Zoran Cvijanović u filmu Lepa sela lepo gore.\nMladi glumac Viktor Savić misli da postoji veliki razlog zašto izumire film i u svetu, a ne samo kod nas. On smatra da su srpske serije fenomenalne i da je ovo decenija dobrih serija, ističući da će od ove sezone na RTS-u izaći 5-6 kvalitetno snimljenih serija.\n„Kada sam ja hteo da produciram film s Vukom Kostićem „Igra u tami“ po motivima Andrićeve „Aske i vuka“ išli smo u banke i organizacije i tražili podršku - pomoć, pozivajući se na to da je film snimljen po Andrićevoj basni i da je ta godina kada smo snimali, jubilej i od njegove smrti i od Nobelove nagrade. Svi su bili oduševljeni i zahvaljivali nam, ali epilog toga je da nismo uspeli ni 1000e da nakupimo, dok Vuk nije pozajmio od kuma=srpski fazon. Film ima gomilu grešaka i problema, ali smo izgurali do kraja. To je bio moj poslednji pokušaj da ja nešto produciram“, rekao je Viktor Savić na predavanju.\nViktor kaže da se filmovi/serije snimaju u jako kratko vreme, da nema vremena za glumačke probe, jer glumac treba da uprirodi rečenicu koja je napisana od strane scenariste.\nViktora sam pitala zašto i da li i on misli da ima dosta odličnih scenarija filma, ali da ih glumci ne donesu na pravi način, odnosno upropaste, jer im ne sednu dobro uloge, a on mi je odgovorio:\nMoram da branim glumce bez obzira na to što se slažem s tobom da ima gomila čudnih glumaca. To ima veze sa finansijama, jer daju ljudima da glume za 100e. Ono što je navažnije je to, da smo mi umetnici i da onaj ko je ušao u bilo koji posao koji je povezan s umetnošću u želji da se obogati, je pogrešio. Ne možeš da se baviš glumom da bi postao bogat.


Layout A | Avio Press\nKompanije u strahu da parkiraju avione u Ukrajini\nNekoliko evropskih avio-kompanija promenilo je rasporede letenja kako bi izbege zadržavanje u glavnom gradu Ukrajine, Kijevu. U strahu od novog ratnog sukoba u ovoj istočnoevropskoj zemlji, SWISS, Austrian Airlines i KLM odustali...\nČovek preživeo let od 11 sati u stajnom trapu\nSlepi putnik pronađen je u prednjem stajnom trapu nakon sletanja teretnog aviona u Amsterdam. Naime, nepoznati muškarac uspeo je da se sakrije u otvoru stajnog trapa Boeinga 747 koji je 22. januara napustio Johanezburg zaputivši...\nNemačka nacionalna avio-kompanija na korak je od kupovine udela u novoformiranom prevozniku ITA Airways, javljaju italijanski mediji. Lufthansa bi navodno već sledeće nedelje mogla da postane suvlasnik italijanske kompanije koja...\nPokrenut novi start-up u proizvodnji električnih aviona-Venturi Aviation Na prezentaciji na aerodromu Teuge, u blizini Deventera u Holandiji, svetu je predstavljen novi start-up proizvođač električnih aviona. Kompanija se zove...\nEmbraer dobio porudžbine za novi E2\nAmeričk lizing kuća Azorra naručila je 20 novih aviona iz Embraerove porodice E2. Kompanija nije naglasila koju varijantu letelice nabavlja ali se zna da će prve isporuke aviona krenuti već 2023. godine. Azorra je pored...\nAmeričke kompanije “AT&T” i “Verajzon” pristale su na delimično...\nAir France otvara liniju za Kvebek\nKompanija Air France saopštila je da pokreće direktnu liniju između Pariza (CDG) i Kvebeka (YQB)...\nSaobraćaj u Abu Dabiju poremećen usled raketnog napada\nAbu Dabi ponovo je bio meta hutskih pobunjenika koji su jutros lansirali dve rakete na prestonicu Ujedinjenih Arapskih Emirata. Srećom, u najnovijem napadu nije bilo žrtava ali je saobraćaj na aerodromu Abu Dabi bio poremećen...\nEvropska agencija za bezbednost vazdušnog saobraćaja (EASA) odbila je da ukine zabranu letenja koju je uvela kompaniji Pakistan International Airlines 2020. godine. Uprkos činjenici da je PIA dobila pozitivne ocene za bezbednost...\nKompanija Air Belgium nedavno je započela saradnju sa kineskom firmom Hongyuan Group koja se bavi logistikom i prevozom tereta. U sklopu novog partnerstva, Air Belgium će obavljati cargo letove za Hongyuan Groupu dok će kineska...\nEvropa UIA će obavljati zimske čartere\nAzija Royal Jordanian Airlines se vraća u Siriju\nAzija Vietnam Airlines na ivici bankrota


Prve doze vakcine protiv COVID-19, njih oko 2.000, stigle su u Republiku Srpsku 1. februara, a vakcinacija je počela 12. februara. (Foto: Medicinska sestra ubrizgava doktoru Vladi Đajiću prvu dozu ruske vakcine Sputnik V u Banjaluci, 12. februara 2021.)\nPreko Beograda, baš kao što je stigla i do Crne Gore, ruska vakcina protiv korona virusa Sputnik V stigla je i u bh. entitet Republiku Srpsku.\n“Odlično se osjećam”, kaže doktorica Nataša Ivanović, iz Zvornika, na istoku Bosne i Herecegovine.\nOna je među prvim zdravstvenim radnicima koji su vakcinisani donacijama iz Srbije, vakcinama koje je ta država prethodno nabavila od Rusije. Nada se, kaže za Radio Slobodna Evropa (RSE), da će uskoro početi i masovno vakcinisanje građana Republike Srpske.\nPrve doze vakcine protiv COVID-19, njih oko 2.000, stigle su u Republiku Srpsku 1. februara, a vakcinacija je počela 12. februara.\nOsim Republike Srpske, zdravstveni radnici iz tog bh. entiteta se mogu vakcinisati i u Srbiji, od srijede, 17. februara i to na punktovima koji se nalaze na lokacijama uz samu granicu Srbije sa Bosnom i Hercegovinom – u gradovima na zapadu Srbije Šapcu, Loznici i Sremskoj Mitrovici.\n“Ne sumnjam da su i druge efikasne, ali odlučila sam se za kinesku”, kaže pedijatrica Koviljka Gotovac koja se vakcinisala u Loznici.\nPočela vakcinacija u bh. entitetu Republika Srpska\nI tu nije kraj namjerama Srbije da donira vakcine u susjednu BiH, to jest jednom njenom entitetu. Naime, na sastanku ministra zdravstva RS Alena Šeranića i ministra zdravstva Srbije Zlatibora Lončara, 19. februara u Beogradu je dogovorena dalja saradnja.\n"Sprovodi se dogovor predsednika Aleksandra Vučića sa rukovodstvom Republike Srpske i približavamo se broju od 5.000, ali tu nećemo stati. Dogovorio sam sa ministrom zdravlja Republike Srpske dalju saradnju", kazao je Lončar novinarima nakon sastanka.\nSvjetska zdravstvena organizacija (WHO) i i Evropska agencija za lijekove (EMA) nisu izdali dozvolu za upotrebu Sputnik V. Te dozvole za sada ima samo Pfizer/Biontech vakcina.\nAgencija za lijekove BiH odobrila Sputnik V vakcinu\nRusija je u augustu 2020. objavila da je državno zdravstveno regulatorno tijelo odobrilo vakcinu. Taj potez nije naišao na odobravanje izvan Rusije, jer u tom periodu nisu bile završene ključne faze istraživanja.\nSputnik V dosad je odobrilo 15 država, uključujući Argentinu, Mađarsku i Ujedinjene Arapske Emirate. Među tim državama je i Srbija, gdje je upotreba ove vakcine počela 6. januara.\nZašto Srbija ne donira vakcine Federaciji BiH?\nPredsjednik Srbije Aleksandar Vučić, 15. februara u Beogradu, nakon sastanka sa predsjedavajućim Predsjedništva BiH Miloradom Dodikom, je izjavio kako je Srbiji, zbog ugovornih obaveza prema proizvođačima, zabranjen reizvoz vakcina. Vučić je naveo da je, ‘ipak pronađen način da se dio uputi Republici Srpskoj, ali i zemljama u okruženju’.\nMilorad Dodik rekao je da su ‘spremni uputiti pomoć i Federaciji BiH’.\nPredstavnici vlasti iz Federacije BiH, na ove izjave, nisu se javno oglašavali.\nFederacija BiH na čekanju\n‘’Ovo što se radi, pogotovo sa vakcinacijom samo određenih nacionalnih grupa – to je fašizam, to je nedopustivo”, kaže primarijus doktor Ednan Drljević, infektolog i voditelj COVID odjeljenja Opće bolnice “Dr. Abdulah Nakaš” u Sarajevu, u izjavi za RSE.\nNaime, dok se zdravstveni radnici vakcinišu u Republici Srpskoj, u drugom bh. entitetu Federaciji BiH, nema naznaka o skorom prispjeću vakcina, kupljenih ili doniranih.\n“Ja razumijem da se to ponudilo čitavoj Bosni i Hercegovini, svim zdravstvenim radnicima, ali ako se radi samo o jednonacionalnim grupama, to zaista nije u redu’’, kaže Drljević.\nDrljević dodaje da su ljekari u Federaciji na ivici snaga od svakodnevne borbe sa COVID-om i frustrirani što vakcina za Federaciju BiH, nema.\n“Ne znam šta bih drugo rekao, osim da se osjećamo poniženim sa svih mogućih strana”, kaže dr.Drljević.\nČekajući COVAX program\nPrva pošiljka vakcina iz COVAX mehanizma, iako je bilo najavljeno, još uvijek nije stigla u Bosnu i Hercegovinu (BiH). COVAX je program Svjetske zdravstvene organizacije (WHO) koji ima cilj dopremanja vakcina siromašnijim zemljama.\nMinistarstvo civilnih poslova BiH, koje je zaduženo za kontakt sa Globalnom alijansom za vakcine (GAVI), krajem januara je dobilo pismeno obavještenje da će “najkasnije do sredine februara” u BiH stići oko 27.000 Pfizerovih vakcina i između 200.000 i 250.000 vakcina proizvođača Moderna. To je potvrdio i predsjedavajući VIjeća ministara BiH Zoran Tegeltija, 3. februara.\nTegeltija: BiH ima potpisane ugovore o nabavci vakcina za 40% stanovništva\nVeć je druga polovina februara, a vakcina nema. Istovremeno, u Ministarstvu civilnih poslova BiH ne znaju, kako se navodi u odgovoru za RSE, kada će stići prva pošiljka vakcina kroz COVAX mehanizam.\n“Ministarstvo civilnih poslova BiH informisano je 30. siječnja od tajništva GAVI alijanse da bi isporuka cjepiva iz COVAX mehanizma trebalo da počne od sredine veljače i da bi količine namijenjene Bosni i Hercegovini trebalo da budu isporučivane tokom prvog kvartala ove godine. Ministarstvo nakon toga, i pored stalne komunikacije sa svim akterima koji mogu uticati na rokove isporuke, nije dobilo konkretne informacije kada će COVAX dostaviti prvu količinu cjepiva u BiH”, navedeno je u odgovoru Ministarstva za RSE.\nBiH: Potpisan Memorandum s UNICEF-om za nabavku i transport cjepiva\nBiH trenutno ima potpisane ugovore o nabavci vakcina za 40 posto stanovništva. Naručeno je milion i 232 hiljade doza kroz COVAX mehanizam, za 20 posto populacije kroz GAVI.\nPored toga naručeno je i dodatnih 892.000 doza Pfizer i Moderna vakcina u okviru mehanizma Evropske unije.\nU Bosni i Hercegovini je u posljednja 24 sata testirano 2.578 uzoraka na korona virus, od čega je 402 novozaraženih. Preminulo je 17 osoba.\nKantoni pokušali da preuzmu inicijativu\nKao odgovor na krizu nastalu izostankom vakcina u Federaciji BiH, izrodili su se pokušaji kantona (deset kantona) u Federaciji BiH da samostalno nabave vakcine. Bezuspješno.\nRegistrovali su i brojeve telefona na koje se građani iz svih dijelova BiH mogu prijaviti za vakcinisanje. Do sada se Zavodu za javno zdravstvo Zapadnohercegovačkog kantona prijavilo pet hiljada ljudi.\nMinistarstvo zdravstva Federacije BiH, u obrazloženju, je navelo kako je “nedopustivo da se uvoz prihvati bez dodatnih ispitivanja”, jer su po zakonu obavezni osigurati kvalitet i sigurnost vakcina koje ulaze u BiH.\nJurić ističe da, “ako je Agencija za lijekove na razini Bosne i Hercegovine dala dozvolu za nabavku ruske vakcine Republici Srpskoj, onda je ta ista Agencija morala dati dozvolu i za Federaciju”.\nU BiH potvrđeno da prve vakcine stižu sredinom februara\nI tuzlanska veledrogerija Tuzlafarm pokušava da izvrši pripremu za uvoz vakcine. Edin Hebibović, direktor kompanije, kaže za RSE kako su stupili u kontakt sa AstraZenecom i kompanijom koja proizvodi Sputnik V.\n“Mi smo pokušali objasniti da kod nas vlast ne funkcioniše na državnoj, već na entitetskoj osnovi”, kaže Hebibović i dodaje da je u četvrtak, 18. februara bio na sastanku sa predstavnicima Ministarstvo zdravstva Federacije BiH od kojih je zatražio da ovoj firmi dozvole pregovore sa AstraZenecom o nabavci vakcina.\n“Svi kantoni čekaju da se Vlada Federacije pokrene”, kaže Hebibović za RSE.\nDa bi se vakcina uvezla, pregovore sa proizvođačima vakcina može dozvoliti samo država, odnosno entitetske vlade (Republika Srpska, Federacija BiH).


Sednica parlamenta bez premijera Mila Đukanovića - Nova Borba\nSednica parlamenta bez premijera Mila Đukanovića\nDanas bi trebalo da bude nastavljena sednica crnogorskog parlamenta, koji razmatra sporazum vlasti i opozicije o fer izborima i smeni predsednika Skupštine Ranka Krivokapića, ali njoj neće prisustvovati premijer Milo Đukanović.\nSednica je prekinuta u petak zbog incidenta koji se dogodio kada je Đukanović izašao za skupštinsku govornicu da obrazloži predlog, a poslanici Demokratskog fronta (DF) ga prekinuli uvredljivim skandiranjem.\nĐukanović je, naime, juče poručio da neće prisustvovati današnjoj sednici, ali da će poslanici Demokratske partije socijalista biti u sali u trenutku glasanja i podržati njegov predlog.\nOn je ocenio da javna opomena poslanicima DF-a, koju im je uputio predsednik Skupštine Ranko Krivokapić, nije adekvatna mera, i dodao da se uprava parlamenta pokazala kao krajnje neodgovoran domaćin, koji nije zaštitio integritet vlade.\nKrivokapić je ranije, kazao da su se stekli uslovi za nastavak sednice Skupštine, navodeći da predstavnici vlade moraju doći u parlament kako bi ispunili svoju ustavnu obavezu, odnosno predstavili rešenja u budućoj vladi izbornog povjerenja.\nĐukanović je parlamentu dostavio Predlog za razrešenje tri i izbor pet članova vlade, nakon što su mu Građanski pokret URA, Demos i Socijaldemokratska partija predložili konačnu listu kandidata za funkcije koje, shodno Političkom sporazumu, pripadaju opoziciji.


SREĆAN POSLE DVOMESEČNE PAUZE Basta: Bio sam kapiten Lacija, odigrao 100 mečeva za klub, imam još jedan cilj - Sportal\nSREĆAN POSLE DVOMESEČNE PAUZE Basta: Bio sam kapiten Lacija, odigrao 100 mečeva za klub, imam još jedan cilj\nB. O. - Vest objavljena: 17:53 - 10.01.2018\nSrpski fudbaler Dušan Basta vratio se u odličnu formu posle dvomesečne pauze zbog povrede. Iskusni defanzivac je kvalitetnu igru krunisao asistencijom u pobedi Lacija protiv Spala sa 5:2. Rimski tim trenutno zauzima četvrto mesto, a Basta je nedavno u dr\nSrpski fudbaler Dušan Basta vratio se u odličnu formu posle dvomesečne pauze zbog povrede. Iskusni defanzivac je kvalitetnu igru krunisao asistencijom u pobedi Lacija protiv Spala sa 5:2. Rimski tim trenutno zauzima četvrto mesto, a Basta je nedavno u dresu nebesko-plavih stigao i do jubileja.\n"Kada sam dolazio u Lacio, postavio sam sebi dva cilja - da osvojim trofej u Italiji i da odigram 100 utakmica za klub. Oba cilja sam ostvario u 2017. Uzevši u obzir i mnogo lepih stvari koje su mi se desile na privatnom planu, mogu slobodno da kažem da je 2017. najlepša godina u mom životu. Sada je vreme za nove ciljeve u 2018", rekao je Basta.\nUz sve to, stiglo je priznanje i u vidu kapitenske trake na pojedinim utakmicama.\n"Kapitensku traku sam nosio na dve utakmice u Ligi Evrope, kada nismo igrali u punom sastavu. Ali bez obzira na sve, to je bila velika čast za mene i zbog toga sam presrećan", priznaje naš fudbaler.\nLacio je u prvenstvu u jednom momentu vezao čak šest pobeda. Ono što je bilo posebno impresivno je efikanost, jer je rimski klub postigao čak 21 gol. U ovom trenutku, "lacijali" su u seriji od četiri meča bez poraza, a uz dve ubedljive pobede, uspeli su da sačuvaju mrežu protiv Intera, rivala u borbi za treće mesto.\n"Ove godine igramo vrlo lep i ofanzivan fudbal i to su mnogi prepoznali i podržali. Najsrećniji su navijači koji uživaju u utakmicama sa mnogo golova. Sa druge strane se trudimo da nam se mreža što manje trese. To je odlika velikih ekipa", smatra Basta.\nDušan Basta u duelu sa Federkom Matijelom iz Spala Foto: Stare Slike\nLacio je bez problema prošao u nokaut fazu Lige Evrope, gde ga čeka dvomeč sa Steauom.\n"Nadam se da ćemo proći dalje. Imamo dosta kvalitetnih igrača u ekipi i smatram da možemo da stignemo daleko na sva tri fronta. Očekuju nas i dve utakmice sa Milanom u polufinalu Kupa Italije", kaže naš internacionalac.\nBastina ekipa je trenutno na poziciji koja vodi u Ligu šampiona i smatra da njegov tim može da ostvari taj cilj.\n"Glavni cilj u 2018. godini je plasman u Ligu šampiona. Na samom vrhu tabele se izdvojilo pet ekipa, koja se bore za četiri pozicije i iskreno se nadam da će Lacio biti među te četiri ekipe", zaključio je Basta.\nLacio takmičenje u Seriji A nastavlja 21. januara kada mu u goste dolazi Kjevo, kog je u prvom duelu, u avgustu, savladao u gostima sa 2:1.\nEvropski fudbal Dušan Basta Lacio Serija A


U susret finalnoj seriji: Crvena zvezda - Partizan - ЦЗБГ портал\nSutra (petak, 21 čas), u hali Pionir, kreće finalna serija košarkaške lige Srbije između Zvezde i Partizana. Nekako je vidljivo da je, nakon pobede u polufinalnoj seriji ABA lige, kao nakon osvajanja iste, naboj malo spao, pa se više puno i ne piše, niti se nešto preterano komentarišu utakmice kls lige. Čak i kada se radi o utakmicama sa najljućim rivalom, evidentno je da nema onog naboja od kojeg je sve prštalo u toj čuvenoj polufinalnoj seriji kada je Zvezda ponovno izborila učešće u Evroligi, a Partizan ponovno ostao bez iste.\nPovrh svega toga, već nekoliko dana unazad vodi se velika polemika oko budućnosti ABA lige (bez koje čelnici ULEB-a kažu da nema igranja Evrolige i Evrokupa). Užareni su odnosi na relaciji FIBA-ABA liga-košarkaški savezi, a kolateralna šteta u svemu tome mogu da budu ili Zvezda i Cedevita, ili košarkaški savezi tj. reprezentacije. Zato i nije čudno što je ovo finale nekako marginalizovano i gurnuto sa strane, jer je (posebno za naš klub) od mnogo veće važnosti odluka koja će se doneti u gore pomenutom konfliktu.\nIpak, kako god, sigurni smo da su igrači i stručni štab i dalje našpanovani za najviše domete, pa tako i za ovu finalnu seriju u kojoj će naši momci, predvođeni trenerom Radonjićem, pokušati da osvoje dugo željenu titulu prvaka Srbije.\nPosao neće biti ni malo lak, jer svi znamo kako je Partizan igrao u polufinalnoj seriji, kao i kakv je bio kriterijum sudija, a povrh svega toga (u nekoliko poslednjih utakmica kls-a) videli smo da sudije i dalje tolerišu prebijanje Bobija Marjanovića, kao i da se ne libe dosuditi (koliko god je to potrebno) tehničke greške našim igračima i klupi, dok isti aršin nemaju za protivničku stranu. Da li je to samo uvertira pred večiti derbi ili će se “ljudi u sivom” dozvati pameti pa pištaljku i autoritet koristiti kako treba, ostaje nam da vidimo.\nU svakom slučaju, sa ili bez poštenog suđenja, košarkaši Zvezde su bolja i kvalitetnija ekipa i to treba da pokažu i na parketu, i tako stave tačku na ovu sezonu. Osvajanje domaćeg prvenstva bila bi kruna svega onoga što je do sada urađeno i zato ove momke treba uvek i na svakom mestu, i protiv svakog protivnika, i u bilo kom takmičenju, bodriti i pružati im bezrezervnu podršku.\nZato, samo hrabro i neka vas prati sreća i neka vas čuva Bog.


Rama, Vučić i Zaev (Foto Tanjug)\nČinjenica da su predsednik Srbije Aleksandar Vučić, premijer Severne Makedonije Zoran Zaev i premijer Albanije Edi Rama potpisali u Novom Sadu deklaraciju o namerama za uspostavljanje „malog Šengena“ između te tri zemlje, te da su pozvali i ostale zemlje „balkanske šestorke“, odnosno Bosnu i Hercegovinu, Crnu Goru i Kosovo da potpišu deklaraciju kako bi se osigurala sloboda kretanja kapitala, roba, usluga i ljudi, jeste na prvi pogled doba vest. Ipak, postavlja se pitanje iskrenosti samih potpisnika, a naročito Vučića i Rame, ocenjuju sagovornici Dojče velea.\nNema sumnje da bi takav sporazum, ako bi zaista bio ne samo potpisan nego i primenjen, olakšao život građanima u regionu, kao i privredi i biznisu.\n„Sama ideja nije loša, značajno bi se olakšao život i građanima, a pre svega privredi. Recimo, kamioni ne bi više morali da čekaju po 10-20 sati na granicama“, kaže za DW Milan Ćulibrk, ekonomski analitičar i glavni urednik beogradskog nedeljnika NIN.\nS njim je saglasan i Mijat Lakićević, ekonomski analitičar i zamenik glavne urednice beogradskog nedeljnika Novi magazin, koji za DW kaže da to nije nerazumna inicijativa. „Dobro je da se sreću i češće, i to ne samo njih trojica, nego svih šestoro iz regiona“, kaže Lakićević.\nBiće teško sprovesti, pre svega zbog Kosova\nPovodom Vučićeve najave da bi se, u slučaju potpisivanja sporazuma, u regionu moglo putovati samo uz ličnu kartu, Lakićević navodi da i danas, na primer, građani Srbije u Crnu Goru mogu da putuju samo uz ličnu kartu, ali su na granicama i dalje kilometarske kolone, naročito kamiona.\n„Do kraja 2021. godine hoćemo da napravimo uslove da samo uz ličnu kartu možemo da prelazimo iz zemlje u zemlju. To sa Albanijom sada ne možemo i nadamo se da ćemo na nekom od sledećih sastanaka to uspeti. Dvadeset i šest miliona sati kamioni gube na čekanje na granicama i samo pogledajte koliko bi sklanjanje tih barijera značilo za ekonomiju“, rekao je Vučić.\nTo je tačno, kažu naši sagovornici, ali istovremeno upozoravaju da je problem u političkim odnosima između, s jedne strane, Beograda, i s druge strane Tirane i Skoplja.\n„Biće teško da se sprovede takav sporazum, pre svega zbog nerešenog pitanja Kosova“, kaže Ćulibrk. „S jedne strane, granica između Albanije i Kosova praktično ne postoji, a s druge strane ne znamo kakav je status Kosova u tom eventualnom sporazumu – da li je Kosovo južna srpska pokrajina, što je zvaničan stav Beograda, ili je nezavisna država? Dakle, s kim će se takav sporazum onda potpisivati, to jest kako će sporazum uopšte funkcionisati“, pita Ćulibrk.\nZašto „mali Šengen“, a ne CEFTA?\nBiznismen iz Vojvodine Dušan Mijić za DW kaže da je svako olakšavanje biznisa prihvatljivo i dodaje da bi bilo lepo da sporazum o „malom Šengenu“ zaista i zaživi, ali on u to sumnja.\n„Ne verujem da će se to desiti i to pre svega iz političkih razloga“, kaže Mijić. On je, inače, nekada poslovao u regionu, ali danas radi isključivo sa državama iz Evropske unije.\nMilan Ćulibrk podseća da ekonomski sporazum u tom regionu već postoji, ali ne funkcioniše. „Sporazum CEFTA ne funkcioniše još od vremena kada je Kosovo uvelo takse na robu iz Srbije i Bosne i Hercegovine. Onda se postavlja logično pitanje zašto se ne radi na primeni sporazuma CEFTA, već se u igru uvodi ’mali Šengen’. Dakle, dok god se ne reše politički odnosi između Beograda i Prištine, bilo koji sporazum će teško funkcionisati“, siguran je Ćulibrk.\nSedam dana svađe, 16 minuta „Mir, mir, mir…“\nMijat Lakićević sumnja da je ideja o „malom Šengenu“ politički potez, koji služi pre svega Vučiću i Rami da se predstave u boljem svetlu u Evropi, nego što će posle od toga građani imati neke koristi.\n„Ekonomska saradnja je nikakva, jer upravo vlast koči saradnju, pošto na susede gleda kao na neprijatelje“, navodi Lakićević.\nOn podseća na primer Srbije, u kojoj je svakodnevna politika „nacionalistička i svađalačka“. „Tako da je to jedna licemerna politika, jer se sedam dana u nedelji vodi svađalačka politika, a onda 16 minuta uzvikujemo: ’Mir, mir, mir – niko nije kriv…’“\nVučić, Rama i Zaev najavili su i nove runde dijaloga o „malom Šengenu“ i izrazili uverenje da će im se u tome pridružiti i ostale zemlje „balkanske šestorke“.\nVučić je najavio i da će, do sledećeg sastanka, eksperti pripremiti ekonomsku studiju. Prema njegovim rečima, primenom sporazuma bi se „za 20 odsto povećala atraktivnost za strane investicije, a onaj ko ima radnu dozvolu u Skoplju, imaće je i u Beogradu i u Tirani“.\nMeđutim, i Mijić i Lakićević kažu da je u regionu ekonomija još uvek u okovima politike, pa su prepreke za biznis ogromne, a od ovakvih susreta političara građani imaju veoma malu korist.\n„Ako oni ne sklone granice – a mogli bi to da urade – onda ovo nema smisla. Jer kada nema slobode u ekonomiji i trgovini, onda se trgovinom bave odabrani pojedinci. Tako se u Srbiji biznisom bave privilegovani, oni koji su bliski vlasti. A ako će Vučićevi ljudi da određuju ko će da se bavi biznisom, onda to nije biznis. Plus što je siva trgovina, odnosno šverc, ne samo prisutan već je pod kontrolom vlasti“, smatra Lakićević.\nPrivilegovani strani investitori\nVučić je nakon novosadskog sastanka pozivao i na pristup koji ne sme da bude emocionalan. „Ako ljudi svoje emocije ostave po strani, to će biti mnogo veliki rezultati za naše građane“, rekao je predsednik Srbije, dok je premijer Severne Makedonije Zoran Zaev izjavio da se kroz njihove susrete u regionu šalje poruka da politički odnosi u regionu postaju jednostavniji, to jest da Balkan „više nije ’bure baruta’, već region mira, poštovanja i region u kojem se radi na unapređivanju kvaliteta života građana“.\nDušan Mijić, međutim, još jednom upozorava da u regionu, kada je ekonomija u pitanju, nikada nije ni bilo liberalnog pristupa, već je uvek bilo intervencije države, pa su tako, na primer, danas strani investitori u Srbiji privilegovani u odnosu na domaće.\n„To nisu ekonomski problemi, već pre svega politički. A ljudi će lako naći put kako da se povezuju, kako da proizvode i kako da trguju. Međutim, politika im smeta da normalno posluju, odnosno smeta im to stalno forsiranje međusobnog nepoverenja, nerazumevanja“, zaključuje Mijić.\nJavno svađe, privatno – baš veselo\nI dok političari poput, pre svega, Aleksandra Vučića i Edija Rame,veoma često šalju poruke mržnje i netrpeljivosti, oni su privatno u veoma dobrim odnosima.\n„Ako treba, zajedno se i napiju, a onda jedan drugom pomažu raspirujući nacionalizam i mržnju“, ističe Mijat Lakićević. Poznavaoci prilika, inače, tvrde da je, noć uoči sastanka, druženje Vučića i Rame na Petrovaradinskoj tvrđavi bilo – baš veselo.


Miko Hirvonen pobednik relija u Švedskoj\nAutor Tema: Miko Hirvonen pobednik relija u Švedskoj (Pročitano 3179 puta)\n« poslato: Februar 14, 2011, 06:56:53 posle podne »\nReli Švedske je završen... posle zimskih priprema i uvođenja novih pravila i novih automobila, možemo da kažemo da je godina počela sa iznenađenjima.\nPrethodnih godina dominirao je Citroen sa Sebastijanom Lebom i njegovim kolegom Ožijeom, a ova godina je počela sa tri Ford Fieste na prva tri mesta. Pobednik prvog relija sezone je Miko Hirvonen koji je posle 3 dana vožnje uspeo da napravi razliku od 6,5 sekundi u odnosu na drugoplasiranog Madsa Ostberga i 34 sekunde u odnosu na Jari Mati Latvalu.\nOd trećeg do šestog mesta su se plasirali vozači Citroena DS3 i to Sebastian Ožije koji je za pobednikom napravio zaostatak od 47.7 sekundi i plasirao se na četvrtu poziciju, a potom je kao peti završio Piter Solberg sa 1m31.2 sekunde i tek šesti Sebastijan Leb sa 2m30.3 sekunde.\nSedmi je bio PG Anderson koji vozi Fiestu, a osmi, bivši šampion F1, Rajkonen Kimi u svom novom Citroenu. Deveti i deseti su kroz cilj prošli Metju Vilson i Kalid al Kasimi sa toliko velikim zaostatcima da me je prosto i sramota da ih napišem.\nSledeći reli se vozi u Meksiku, od 3 – 6 marta a prošlogodišnji pobednik je bio niko drugi do Sebastijan Leb.\nIzvor : Supersport.rs


AMD održao prezentaciju EPYC procesora u Rimu | Mobilni.info\nNaslovna Gadgets AMD održao prezentaciju EPYC procesora u Rimu\nDo pre mesec i po dana, kada je lansiran, AMD EPYC procesor je bio poznat pod kodnim imenom “Rome”. U skladu sa tim, AMD je danas u Rimu održao partnersku konferenciju koja je poslužila i kao evropska premijera novog serverskog procesora i kao prilika da se javnost informiše o neverovatno ekspanziji ekosistema EPYC procesora i korisnika koji su ga počeli implementirati u svoje velike biznise.\nNokia je pokazala kako druga generacija EPYC procesora ubrzava njihov „Cloud Packet Core System“, što mrežnim provajderima pomaže u okviru 5G mreže. Tokom testiranja Nokia je otkrila da njihov CPCS u kombinaciji sa EPYC procesorima druge generacije omogućava 2x ubrzanje paketnog protoka, poređeno sa prethodnim rešenjima.\nATOS je objavio da se zahvaljujući upotrebi druge generacije AMD EPYC procesora, efikasnija upotreba superkompjuterskih resursa u okvirima francuske naučne zajednice značajno povećala, što je iniciralo da Atos krene u razvoj prvog vodeno hlađenog servera za superkompjuterske klastere. S druge strane, to je navelo AMD da proizvede potpuno novi model EPYC procesora druge generacije, koji je upravo namenjen vodeno-hlađenim serverima – EPYC 7H12.\nTSMC – najveći svetski proizvođač mikroprocesora, je objavio implementaciju druge generacije AMD EPYC procesora u svoje superkompjuterske klastere namenjene istraživanju i razvoju novih proizvodnih tehnoloških procesa nakon 7 nanometara.\nAMD-ov stariji potpredsednik i generalni menadžer EPYC poslovne divizije, Forest Norod, je istako da je kompanija izuzetno srećna, počastvovana i ohrabrena masivnom podrškom i poverenjem koje su najveća industrijska imena pokazala ka EPYC procesorima druge generacije. „Mi nastavljamo da unapređujemo EPYC procesor i ushićeni smo podrškom kompletnog ekosistema softverskih, hardverskih i proizvođača kompletnih rešenja i cloud servisa, koji su u EPYC procesoru pronašli rešenje za svoje najnaprednije i najkompleksnije proizvode.“\nThe post AMD održao prezentaciju EPYC procesora u Rimu appeared first on PLAY!.\nPrethodni tekstEvropska unija razmatra da uvede digitalnu valutu\nSledeći tekstOtvorena beta za Ghost Recon Breakpoint počinje naredne nedelje


Dačić: Očekujem dobre vesti iz Brisela\nPremijer Ivica Dačić najavio je da će pregovori sa Prištinom biti nastavljeni u drugoj polovini maja, i da očekuje da će Srbija dobiti datum za početak pregovora sa EU.\nKosovo i EU i dalje su glavne teme u Srbiji - premijer Ivica Dačić očekuje dobre vesti iz Brisela krajem juna, a vicepremijer Aleksandar Vučić najavljuje da će otvoreno razgovarati sa Srbima sa Kosova.\nPregovori sa Prištinom biće nastavljeni u drugoj polovini maja, najavio je danas premijer Srbije Ivica Dačić i objasnio da u narednih nekoliko dana treba da se utvrdi plan implementacije briselskog sporazuma, kako bi proces dobijanja datuma za početak pregovora sa EU Srbija dobila krajem maja.\nNa skupu o pregovorima sa Unijom, Dačić je rekao da se Vlada Srbije u veoma kratkom roku suočila sa problemima, da je pokazala posvećenost unapređenju odnosa sa EU, zbog čega premijer Srbije, kako je rekao, očekuje dobre vesti iz Brisela:\n“Siguran sam da će Savet EU dodeliti Srbiji datum za otpočinjanje pregovora. Zato što mislim da smo uradili gotovo sve, da smo došli do one pozicije kada više ne možete nazad.”\nŠef delegacije EU u Srbiji Vensan Dežer je istakao da su netačni navodi da Brisel menja postojeće i postavlja nove uslove za prijem u Uniju. Po oceni predsednice parlamentarnog Odbora za evropske integracije Milice Delević pregovori Srbije sa EU će dugo trajati i teško da će biti kraći od onih koje je vodila Hrvatska, smatra ona:\n“Ne pregovaramo mi sa EU o tome koje ćemo delove zakonodavstva prilagoditi, a gde bi EU mogla da se prilagodi nama. Mi pregovaramo sa EU o rokovima i načinima, dinamici uz pomoć EU – kako ćemo mi prilagoditi naše zakonodavstvo zakonodavstvu po kome već funkcioniše 27, a uskoro će i 28 država članica.”\nA najavljujući plan predstojeće posete Kosovu, potpredsednik Vlade Aleksandar Vučić je u intervjuu Novom magazinu izjavio da će razgovarati sa odbornicima sve četiri opštine sa severa Kosova i da će pokušati da im iznese argumente cele Srbije:\n“Mi želimo da razgovaramo sa njima, da im kažemo šta je to što oni dobijaju, šta je to što jesu teške stvari – jer ništa nećemo da krijemo, ništa i nikoga nećemo da lažemo.”\nPoslanički klub DSS-a podneo je danas zahtev Ustavnom sudu za ocenu ustavnosti sporazuma iz Brisela i kako je rekao Slobodan Samardžić, ova stranka očekuje odluku suda u narednih nekoliko dana.\nIstovremeno, u parlamentu je, u pozadini rasprave o zakonu železnici, bilo reči i o Kosovu – po oceni lidera LDP-a Čedomira Jovanovića primena sporazuma u Briselu najznačajniji posao u zemlji koji prevazilazi ulogu vladajuće koalicije i jedne vlasti.\nDok šef poslaničke grupe SPS-a Branko Ružić očekuje da će poseta Aleksandra Vučića Kosovu biti jedan od koraka koji će dovesti do rešenja, šef poslaničkog kluba DS-a Borislav Stefanović ocenjuje da su predstavnici Srba s Kosova pristali na briselski sporazum, a da razgovori sa predstavnicima vlade služe za marketinške i stranačke svrhe.


Održana tematska sednica Parlamenta privrednika u proširenom sastavu - Regionalna Privredna komora Južnobanatskog upravnog okruga\nDatum kreiranja sreda, 18 april 2018 02:29\nU skladu sa planiranim aktivnostima 17.aprila 2018.godine je održana tematska sednica Parlamenta privrednika Privredne komore Srbije - Regionalne privredne komore Južnobanatskog upravnog okruga. Sednica je održana po unapred pripremljenom dnevnom redu u okviru koje je planirano predstavljanje kreditnih linija Fonda za razvoj Republike Srbije, zatim su predstavljeni konkursi Razvojne agencije Srbije-RAS i nakon toga su predstavljeni konkursi Razvojnog fonda AP Vojvodine.\nSednicom je predsedavala predsednica Parlamenta privrednika, Olivera Beuković, koja je otvorila sednicu, pozdravila goste iz navedenih institucija, kao i prisutne članove Parlamenta privrednika i sve ostale koji su iskazali interes da prisustvuju ovoj sednici. Sednici su prisustvovali Marko Ćulibrk, direktor Privredne komore Srbije - Regionalne privredne komore Južnobanatskog upravnog okruga i\nNermina Ljubović, savetnik predsednika PKS-a.\nU skladu sa dnevnim redom, najpre je predstavnik Fonda za razvoj Republike Srbije, Ljuštić Milan, predstavio raspoložive kreditne linije. Nakon toga su Miloš Đekić i Ivan Cvetković upoznali prisutne sa otvorenim konkursima Razvojne agencije Srbije. Ujedno je to bila prilika da najave konkurse koji se očekuju u najskorijem periodu, naročito u oblasti poljoprivrede.\nPotom je usledila prezentacija konkursa Razvojnog fonda AP Vojvodine, koje je predstavila Jelena Trenkić. Nakon svih ovih prezentacija je usledila diskusija prisutnih privrednika, najviše na temu uslova svih konkursa, kao i pitanja na temu obezbeđenja i davanja garancija korisnika sredstava. Sama sednica je izazvala veliko interesovanjeprivrednika, što potvrđuje veliki broj prisutnih privrednika.